Aluminijumska stolarija - Jovana PLAST\nProzroska stolarija danas po svetskim standardima je najčešće izrađena od PVC-a, aluminijuma ili drveta. Iako PVC sve više uzima primat u ovoj oblasti, daleko od toga da su istisnuli drvenu ili aluminijumsku. Svaki materijal ima svoje prednosti i mane, a aluminijum ne prestaje da bude sve više cenjen na tržištu. Aluminijum spada u najjače i najizdržljivije materijale. Lak je za čišćenje i održavanje. Dvostruko i trostruko glazirani okviri od aluminijuma su zapravo najskuplji izbor na tržištu prozorskih okvira. Stoga su ovakvi, visoko kvalitetni aluminijumski okviri, upotrebljivani najviše upravo u komercijalnim i uslužnim objektima. Ipak, ništa manje nisu pogodni ni za stambene objekte. Upotreba ovakvih okvira je najčešća tamo gde se traži premošćavanje velikih raspona, odnosno ugradnja prozora velikih dimenzija. Zahvaljujući karakteristikama aluminijuma, prozore s okvirima od ovog materijala moguće je izraditi u velikom rasponu oblika, tipova i konfiguracija.\nVisoko kvalitetni aluminijumski okviri zadovoljiće mnoge zahteve, i čak prednjačiti u njima. Ipak, što se tiče akustične i toplotne izolacije, tu su na nivou, pa možda čak i malo zaostaju, za drvetom i PVC-om. Naravno, zahvaljujući inovacijama na tržištu i te pefromanse je moguće podići na viši nivo. Aluminijumski prozori razlikuju se u debjlini okvira, kvalitetu i stabilnosti, kao i u toplotnim i akustičkim svojstvima. Zapravo, vodeći faktor je debljina spoljneg rama i prozorskog okvira koji nosi dvostruko ili trostruko glaziranu jedinicu. Uopšteno govoreći, povećana debljina rama i panela povećava i toplotne izolativne karakteristike, kao i ostale pefromanse. Visoko kvalitetni aluminijumski profili se na tržištu nalaze u različitim debljinama. Kao završna obrada koriste se uglavnom eloksirani aluminijum, kao i bronzane nijanse aluminijuma koje se veoma suptilno presijavaju na svetlosti. Naročito su popularne u upotrebi na garažnim vratima, kliznim i harmonika vratima.\nUvođenje poliamida u tehnologiju poslednjih godina dovelo je aluminijumska vrata i prozore na još viši nivo. Sve to je uticalo na povećanje toplotnih izolativnih karakteristika, još više povećalo snagu i dalo mogućnost duplog finiša u boji, odnosno primene različitih boja na različitim stranama profila. Iako se najčešće ostavljaju u boji metala, aluminijumski ramovi se mogu i prefarbati u sve moguće boje, i time uklopiti u svaki zamišljeni eksterijer i enterijer. Takođe, moguće je bojiti samo jedno stranu okvira, kao i sa različtim završnim premazima. Takozvani profil sa termoprekidom je profil koji ima poliamidnu traku u strukturi, koja je najčešće širine od 16 – 24mm. Ovakav profil sastoji se iz dve odvojene komore, spoljašnje i unutrašnje, između kojih dolazi poliamidna traka. Zahvaljujući ovoj traci nastaje termalni prekid, odnosno termo most. Usled prekida, toplota se ne može provoditi, te se ovakvim postupkom obezbeđuje toplotna izolacija i sprečava se provođenje toplote po preseku profila, odnosno sprečava se susret unutrašnjeg vazduha sa spoljašnjim. Zvučna izolacija aluminijumskih profila može se postići zaptivkama ili u zavisnosti od izbora odgovarajućeg stakla.\nNa tržištu postoje i hladni profili, odnosno aluminijumski profili bez termo prekida, jer su kao takvi pogodni za prostorije koje se ne greju. U svakodnevnim objektima to su najčešće hodnici, ulazi u zgrade i slično, ali ipak, u skladu sa savremenim zahtevima potrebno je obratiti pažnju da li ovim način rešavanja konstrukcije dolazi do gubitka toplote u celokupnom objektu. Aluminijumska stolarija izrađena je od konstrukcijskog materijala što joj i daje mogućnost nosivosti većih panela. Prednost aluminijuma je tako u tome što se velike površine mogu zastakliti sa laganom, a istovremeno dovoljno čvrstom i postojanom konstrukcijom. Kada su vrata u pitanju, ovakvi okviri su naročito pogodni za poslovne prostore i one u kojima je velika frekventnost kretanja, odnosno tamo gde su mehanička svojstva ispred termo izolacionih. Još jedna od vodećih karakteristika kvalitetne aluminijumske stolarije je što je veoma postojana. Aluminijum je otporan na rđanje što čini ove profile veoma dugotrajne. Lako se održavaju a pri tome su modernog izgleda i oštrih linija koje objektima daju prefinjen šarm.\nAluminijum nudi mogućnost ugrađivanja tankih linija okvira prozora u fasadu što mnogim objektima značajno poboljšava sam izgled i dojam. Kako se danas uglavnom, zbog svoje nešto više cene i mogućnosti da premoste veće dimenzije, alu stolarija upotrebljava uglavnom u poslovnim i komercijalnim objektima, za njen izgled vezuje se ozbiljnost i elegancija. Moderni arhitektonski objekti praktično su nezamislivi bez upotrebe ovog materijala koji zahvaljujući svojim svojstvima, zaista otvara pogled u svet.\nJoš jedna od prednosti kvalitetnih aluminijumskih ramova je što se njihovom primenom smanjuje emitovanje CO2 u atmosferu, jer znatno niža koncentracija ovog gasa nastaje u izradi samog materijala. Kvalitetni aluminijumski prozori su oni u koje korisnik može imati maksimalno poverenja. Ne zahtevaju posebno održavanje, pouzdano štite od buke, hladnoće i toplote, i garantuju perfekciju kako performansi, tako i izgleda.


Prijavite se na Bicom Systems Hackathon 2018. | Krupljani.BA\nJeste li spremni za drugi Bicom Systems Hackathon? Ponosni smo što jedna ovakva pozitivna priča prerasta u tradiciju, koja ima za cilj pokazati da nam je stalo do kvalitetnog IT kadra, kojeg u našoj zemlji uistinu ne manjka. Postoji mnogo razloga zašto se odmah trebate prijaviti na ovogodišnji hackathon i iskoristiti svoju šansu da pokažete da znate i možete.\nNaime, 5 prošlogodišnjih učesnika dobilo je stipendije do kraja školovanja, od strane kompanije Bicom Systems, koju je Sarajevo Times proglasio jednom od najbrže rastućih IT kompanija u Bosni i Hercegovini. U nastavku saznajte zašto baš ova prilika može biti važna za vaše mjesto u IT svijetu.\nTema ovogodišnjeg hackathona je „Voice bots“!\nZamislite da se sa druge strane telefonskog poziva umjesto osobe nalazi glasovni bot koji razgovara sa korisnikom. Koristeći Bicom Systems softver i Google Cloud platformu za prepoznavanje govora te vašu maštu, broj mogućnosti je neograničen!\nBicom Systems pruža priliku mladim ljudima da pokažu svoju kreativnost i talenat. Stoga, prijaviti se mogu mladi iz cijele Bosne i Hercegovine, koji imaju između 17 i 25 godina – individualno, ili kao tim od maksimalno 5 članova. Za sve učesnike izvan Tuzle bit će obezbijeđen smještaj, te refundirani putni troškovi. Broj učesnika je ograničen!\nUčesnici će uz pomoć mentora raditi na realizaciji voice bots rješenja u periodu od 26.10. do 28.10.2018., u prostorijama Fakulteta elektrotehnike u Tuzli.\nVrijedni organizacijski timovi će se potruditi da obezbijede sve neophodne uvjete za produktivan rad, a za najbolje timove predviđene su vrijedne novčane nagrade:\n1. mjesto – 2000KM,\n2. mjesto – 1000KM,\n3. mjesto – 500KM.\nStručni žiri koji će ocjenjivati radove čini tim visoko kvalifikovanih i talentovanih ICT stručnjaka. Ono što je važno napomenuti jeste da osim novčanih nagrada za najbolje timove, istaknuti pojedinci dobit će priliku za zaposlenje ili stipendiranje od strane Bicom Systems kompanije.\nPrijave su otvorene do 7.10.2018. Stoga, požurite sa vašim prijavama i kreirajte vašu budućnost.\nSadžida Balić, koordinator za odnose sa medijima – Bicom Systems, na broj telefona +387 62 942 – 216,\nili na e-mail sadzida@bicomsystems.com


“Nismo odustali od telefona, znamo gde smo pogrešili!“ | Mondo Portal\nHTC nastavlja sa telefonima HTC ne odustaje od telefona HTC novi telefoni HTC U serija telefona\n1. oktobar, 06:49\n“Nismo odustali od telefona, znamo gde smo pogrešili!“ 4 Podeli Podeli na facebook Podeli na twitter Podeli na viber Pošalji na mail\n07.10.2019. / 23:31 23:36\nIzvor mondo.rs 07.10.2019. / 23:31 23:36\nTajvanska kompanija, nadamo se, zaista zna gde je pogrešila.\nHTC ima novog direktora, koji će, izgleda, više pažnje posvetiti telefonima, iako će primaran biznis za HTC ostati 5G tehnologija i njeno iskorišćavanje u virtuelnoj realnosti VIVE ekosistema.\nI ovo bi moglo da vas zanima o HTC-u:\nVideo igre u virtuelnoj realnosti uz nov hardver i nove naslove (VIDEO)\nU poslednje vreme o HTC kompaniji pisali smo više u domenu 5G usluga, gejminga iz oblaka, što bi trebalo da redefiniše gejming industriju, o VIVE uređajima i ekosistemu i tek tu i tamo o Wildfire modelima, koji se kod nas, izgleda neće ni prodavati.\nS tim u vezi oglasila se i kompanija HTC, koja pokušava korisnike da uveri da nije odustala od telefona. Novi direktor Ives Maitre, koji je nasledio Šer Vang, obratio se medijima saopštenjem u kojem je naglasio da će se HTC kompanija vratiti u smartfon biznis kad za to bude došlo pravo vreme. “Nismo odustali od smartfon tržišta i koncentrisaćemo se na ona sa visokim BDP-om, umesto na tržišta u razvoju i ona nešto razvijenija“, objasnio ja Ives.\nPrema novom direktoru HTC kompanije, greška kod smartfona nastala je zbog odluke da se prekinu ulaganja u istraživanja i razvoj i da se, umesto toga, okrene istraživanju i razvoju u domenu 5G usluga i virtuelne realnosti. S druge strane, Samsung i posebno Huawei nisu načinili istu grešku.\nHTC je svestan svog propusta i ispraviće ga kad za to dođe vreme, posebno to što je prestao da inovira u domenu tehnologije, po kojoj je nekad bio vodeći u industriji.\nU svakom slučaju, drago nam je da HTC uči iz svojih postupaka i radujemo se što nije digao ruke od telefona, iako trenutno “pravi pauzu“…\nPročitajte još HTC vesti na MONDO sajtu:\nhtc android pametni telefoni proizvodnja\nDavno sam imao htc telefon i bio mi je jedan od omiljenih telefona.voleo bi da se vrate ali ozbiljno na trziste .pre 15ak godina sam uzivao u htc sensetion xl .i lep i dobar fon.\n08.10.2019. / 22:12\n@Lep dobar ali mnogo glup htc sensation xl je izašao 2011. Da nemaš možda neki vremeplov?\n08.10.2019. / 12:28\nMislim da su se kasno setili, ostali su ih pojeli, prodaja na minimumu.


Ivan Mrkić: Istim putem samo drugim koracima\nAutor Gde investirati/ Novosti\tKategorija: Srbija\tSUDBINA Srbije je da je često pred velikim izazovima i tako je i sada, u trenutku kada sam preuzeo Ministarstvo spoljnih poslova. Ali ova vlada ima veliki entuzijazam, želi da popravi stanje u mnogim oblastima, pre svega da ojača privredu, našu spoljnopolitičku poziciju i poboljša saradnju sa ključnim međunarodnim faktorima. To će biti i moj fokus u narednim nedeljama i mesecima.\nOvako Ivan Mrkić, šef diplomatije, u prvom intervjuu koji je dao od preuzimanja ove funkcije, odgovara na pitanje šta će biti njegovi prvi koraci.\n* Očuvanje KiM i dobijanje datuma pregovora sa EU ostaju ciljevi Vlade. Na koji način ćete se boriti za njihovo ostvarivanje i da li to znači da neće biti nekih značajnijih promena u spoljnoj politici?\n- Kada bi sa svakom novom vladom dolazilo do fundamentalnog zaokreta u spoljnoj politici, to bi dovelo do konfuzije ne samo u Srbiji nego i među partnerima iz inostranstva koji nas pomno promatraju. Imamo vrlo jasan temelj naše spoljne politike i tu nema nikakvih dilema i nedoumica. Naši prioriteti su poznati - očuvanje suverenosti i teritorijalnog integriteta, priključenje EU, razvijanje odnosa sa susedima, jačanje ekonomskih odnosa sa svim partnerima. Dakle, ići ćemo istim putem, samo možda različitim koracima.\n* Hoćemo li biti suočeni sa izborom - KiM ili Evropa?\n- Evropa ne traži od Srbije priznavanje Kosova, što znači da se razume naša pozicija. Naša spoljnopolitička akcija mora da bude usmerena ka očuvanju teritorijalnog integriteta, uz poštovanje Ustava, kako bismo sprečili da secesija dobije dublji koren. Istovremeno, posvetićemo se svim neophodnim reformama i modernizaciji Srbije, kako bismo ispunili sve kriterijume za priključenje evropskoj porodici.\nNIKO NE POSTAVLjA NOVE USLOVE* Očekujete li nove kosovske uslove kako bismo načinili naredni korak ka EU, na primer, otvaranje kancelarije Prištine u Beogradu, i obrnuto?\n- Ne. Niko ne postavlja nove uslove. Svi međunarodni partneri sa kojima sam do sada razgovarao bili su kategorični u tome. Naši zadaci su definisani u mišljenju EK i Evropskog saveta krajem prošle godine.\n* Međunarodna zajednica će, sasvim sigurno, nastaviti politiku dvostrukih aršina, tražeći da mi stalno činimo ustupke, a Priština nikad. Očekujete li tu neke promene?\n- Moja poruka najvažnijim međunarodnim partnerima biće da najozbiljnije nameravamo da u tim pregovorima postignemo nešto što će biti zdravo za obe strane. Ali to je moguće samo ako su obe strane na to spremne. Do sada se sticao utisak, nekad s pravom, nekad ne, da smo mi činili ustupke, a da je druga strana ta koja samo ređa zahteve. Verujem da će u vremenu koje dolazi doći do ravnoteže.\n* Koliko je realno da se dijalog podigne na politički nivo i kako bi izgledao format tih razgovora?\n- Sasvim sigurno, u nadležnosti MSP nisu pregovori sa Prištinom, jer je to naše unutrašnje pitanje. Ali moramo biti svesni da je neophodno da napravimo što širi politički, društveni konsenzus o tome šta dalje u pogledu KiM. U narednim nedeljama to će sigurno biti formulisano i uokvireno. Ministarstvo će u tom smislu u međunarodnom nastupu zastupati ono što je naš stav, a to je da se mora poštovati Rezolucija 1244 i ostale međunarodne pravne norme. To je zadatak MSP, a drugi kanal su pregovori sa Prištinom. Narednih nedelja predsednik Republike i Vlada će definisati njihov format i sagovornike i teme. Prve reakcije međunarodne zajednice na dizanje pregovora na politički nivo, pogotovo iz Brisela, pozitivne su.\n* Predsednik Nikolić zatražio je da se u dijalog o kosovskom problemu uključi i UN. Hoćete li za to lobirati na Ist Riveru?\n- Onog trenutka kada se uobliči strategija uključivanja UN u pregovore, učinićemo sve što je do nas da to i ostvarimo. Da li će se ići na podnošenje nove rezolucije ili da lično generalni sekretar Ban Ki Mun odredi svog predstavnika, u ovom trenutku je rano govoriti.\n* Kada je najrealnije da Srbija dobije datum pregovora? Po Dačiću sledeće leto...\n- Nadamo se tome. Ali, nije uvek najbitniji krajnji cilj trke, već, kako je trčimo. U procesu evropskih integracija moramo da ispunimo određene uslove i modernizujemo i reformišemo zemlju zbog sebe, a ne samo zbog EU. Trudićemo se da to činimo najbržim mogućim koracima.\n* Koliko ćete pažnje posvetiti regionalnoj saradnji?\n- Mi smo već predsedavali svim regionalnim inicijativama i pokazali koliko smo svemu tome predani. Radićemo i dalje na razvijanju dobrih komšijskih odnosa sa svima.\n* Kada će na dnevni red doći dogovor o eventualnom međusobnom povlačenju tužbi za genocid sa Hrvatskom?\n- Dogovor o povlačenju tužbi je moguć, i u tom smislu okolnosti se slažu u pozitivnom smeru. Na obe strane sazreva i svest o tome da treba da gradimo nešto što će stvarno rasteretiti buduće naraštaje. Već sam razgovarao sa koleginicom Vesnom Pusić, uskoro ćemo se i sresti, i uveren sam da i oni žele razvoj normalnih odnosa. Bez privlačenja velikih reflektora, treba da se dogovaramo i završavamo stvari koje su od zajedničkog interesa i rešavamo probleme.\nZBOG JEREMIĆA NAS ZNAJU U SVETSKOJ ARENI* NA koji način će MSP podržati predsedavanje Vuka Jeremića Generalnoj skupštini UN?- U svakom profesionalnom smislu. Kao služba smo sve učinili da predstavnik Srbije dođe do te pozicije na kojoj su mnogi želeli da budu i dosta su investirali u to. Naš nacionalni interes je da naš predstavnik bude na čelu svetske skupštine i MSP i Vlada će to podržati. Vuk Jeremić je kao ministar ostavio pečat u spoljnopolitičkoj aktivnosti naše zemlje, i Srbija je i zbog njega i njegovih aktivnosti i energičnosti uspela da se vidno pozicionira u međunarodnoj areni.\n* Gde ćete više gledati, na Istok ili na Zapad?\n- Sa SAD imamo dobre odnose, ali želimo da budu još bolji. Vrlo nam je bitno da Amerika razume naše interese i da nas konkretnije podrži u našim legitimnim nastojanjima. S druge strane, sa Rusijom i Kinom imamo strateške sporazume, da ne govorimo o tome koliko nam znači njihova podrška u očuvanju teritorijalnog integriteta. Imamo i strateško partnerstvo sa Francuskom i Italijom, jako su nam bitni odnosi sa Nemačkom. Nameravamo da razvijamo partnerstva na svim stranama, na kontinentima ka kojima se ceo svet danas okreće - Afrika, Azija, Latinska Amerika... Pored bilateralnih odnosa, u onom usko političkom smislu, nastojaćemo da produbimo i ekonomsku saradnju sa svim partnerima, a najpre evropskim, ali svakako i sa drugim tržištima gde budemo imali otvorena vrata.\n* Vaše imenovanje za šefa diplomatije mnogi su ocenili kao najveće iznenađenje u novoj vladi. Jeste li bliski SNS?\n- SNS me je predložio na ovu funkciju kao nestranačku ličnost. Time je pokazana zrelost koja u našoj politici nije uvek prisutna. Naravno da ću učiniti sve što mogu da opravdam poverenje i radim najprofesionalnije moguće. Po meni, činovništvo treba da bude nestranačko, jer se na taj način stvara kičma državnog aparata koja je uvek dobro podmazana i može da nosi teret svih izazova.\n* Mediji vas prozivaju za dva angažmana - na mestu šefa kabineta Dobrice Ćosića i ambasadora na Kipru u vreme kad je režim Miloševića prebacivao tamo novac. Kažu da ste bili „čuvar Miloševićevog trezora“?\n- Kada sam počeo da se bavim diplomatijom, bio sam Titov, pa malo kasnije Lončarev, Miloševićev, a onda Koštuničin, Draškovićev, Tadićev, Jeremićev... Verovatno sam bio najviše Ćosićev. Sada sam Nikolićev. Imamo mnogo izmišljotina o dešavanjima u vreme vlasti Miloševića i njima naprosto ne želim da se bavim. Priču o tome da sam „čuvar Miloševićevog trezora“ uvek sam pokušavao da doživim kao neslanu šalu, ali moram priznati da mi je nanela mnogo zla.


Koronavirus u BiH: Novih 185 slučajeva, preminulo 19 osoba | Novi.ba\nIvanić: Istorija će pokazati da je zahtjev za članstvo u NATO podnio Dodik SIPA i istražitelji Tužilaštva BiH upali u CIK\nObjavljeno:18.05.2021 - 12:24\nU posljednja 24 sata u Bosni i Hercegovini registrovano je 185 slučajeva zaraze korona virusom. Preminulo je 19 osoba, a 765 osoba se oporavilo.\nU posljednja 24 časa, Institutu za javno zdravstvo Republike Srpske prijavljeno je 11 smrtnih slučajeva kod kojih je potvrđeno prisustvo virusa korona. Radi se o osobama srednje i starije životne dobi.\nDanas je u Brčko distriktu BiH registrovano 18 novih slučajeva zaraze virusom korona. Preminule su dvije muške osobe.


Profesionalci sa Kosova izgrađuju veštine, stiču uverenja | Archive - U.S. Agency for International Development\nHome » Reports & Data » Progress » Transforming Lives » Profesionalci sa Kosova izgrađuju veštine, stiču uverenja\nEljvin Malja (desno) razgovara o Programu stipendija za transformaciono liderstvo sa kosovskim ministrom obrazovanja, nauke i tehnologije, Arsimom Bajramijem.\nUverenja, diplome sa univerziteta iz SAD podižu standarde zapošljavanja\n“U smislu posla, ja već koristim novo uverenje. Razgovaram sa jednim američkim investitorom.“\nJanuar 2016. godine – Kao stručnjak za informacionu tehnologiju, Eljvin Malja je znao da su mnogi poslodavci spremni da zaposle radnike sa specijalizacijom u oblasti IT revizije. Njegov poslodavac—Trezor Ministarstva finansija Kosova—želeo je da izvrši propisnu IT reviziju svojih sistema.\nTražio je studijski program u oblasti IT revizije, a onda je shvatio da takav ne postoji na Kosovu. Onda, kada je čuo za USAID-ov Program za transformaciono liderstvo (TLP), prijavio se. Program nudi mogućnosti da se studira na univerzitetima u Sjedinjenim Američkim Državama za sticanje master diplome ili profesionalnog uverenja.\nPosle postupka prijavljivanja koji je obuhvatio ocenu eseja i razgovore, Malja je stigao u Institut tehnologije Ilinois (IIT) u Čikagu, januara 2015. god. Samo posle pet meseci, postao je prvi učesnik programa koji se vratio na Kosovo. „Pokušavam da vidim kako bih mogao da podignem svest o propisnom upravljanju IT“, kaže Malja. „Ima puno ulaganja u IT, ali malo nadzora.“\nSada je dobro pripremljen da vrši proveru bezbednosti mreže i zaštite podataka od visokotehnološkog kriminala. Napisao je svoju istraživačku tezu o tome kako primeniti ISACA (Revizija informacionih sistema i kontrolna asocijacija) standarde na nivou uprave, a sada to radi u Trezoru Kosova.\nISACA daje uverenja za sertifikovane revizore informacionih sistema, ili CISA, koja su poznata širom sveta. Malja se sprema za ispit i raduje se osnivanju prvog ogranka ISACA na Kosovu—kako sve više profesionalaca stiče iskustvo i akreditaciju koju mnogi poslodavci žele.\nIl Zagrađa je takođe dobio profesionalno uverenje preko Programa za transformaciono liderstvo, ali je studirao korporacijski finansijski obračun na UCLA. Preko svoje kompanije već 10 godina pruža usluge knjigovodstva. Sada, smatra da će mu njegovo uverenje pomoći da poveća svoj kredibilitet kod stranih investitora.\nKaže da, iako je stekao profesionalno uverenje, smatra da će ljudi to više poštovati kako se brzo rastuća privreda Kosova bude razvijala.\n„U smislu posla, ja već koristim novo uverenje. Razgovaram sa jednim američkim investitorom“, kaže on, konstatujući da je strani investitor bio zainteresovaniji da razgovara sa njim zato što je stekao dato uverenje.\nZa njegovu oblast, srećan je što je odlučio da stekne profesionalno uverenje. „Znam ljude sa master diplomama, a oni koji imaju profesionalno uverenje izgleda da to više cene“, kaže Zagrađa. „Lakše je takođe biti odsutan kraće vreme.“\nCilj Programa za transformaciono liderstvo, koji traje od februara 2014. god. do februara 2019. god. jeste da se poveća broj obrazovanih stručnjaka kako bi se ojačala tranzicija Kosova ka demokratskoj, slobodnoj tržišnoj ekonomiji. Do sada, u komponenti stipendija učestvovalo je 167 Kosovaca: 130 u programima master studija, 33 u programima profesionalnog uverenja i četvoro profesora na razmeni sa partnerskim univerzitetima. Prvih 11 završilo je svoje programe i vratilo se na Kosovo.\nProfesionalci sa Kosova izgrađuju veštine, stiču uverenja.pdf\nPravni centar Kosova ubrzava izveštaje i podatke


Ponovo u mestu služenja JNA ... - Page 2\nNaslov komentara: Re 02.12.12 0:00\nHmm......lako ti je mene nagovoriti. ...\nNaslov komentara: Re: Ponovo u mestu služenja JNA ... 02.12.12 7:08\nkoliko ja citam novine, ukinuti su i vozovi i vlakovi do tamo ...tako da vam ostaje samo drumski prevoz...\nNaslov komentara: Re: Ponovo u mestu služenja JNA ... 02.12.12 22:59\nMoj savjet, kada se ide drumom ima više ugostiteljskih objekata za stati, tako da se put oduži, a godine čine svoje.\nNaslov komentara: Re: Ponovo u mestu služenja JNA ... 03.12.12 3:43\nako sam i ja isao da obidjem Maribor...preko Vipave, Gorice, Trsta, Ljubljane... trajao je put 2 nedelje\nGolf II GTI i polako...kada im je to cudo stalo na kapiju, zamalo uzbuna...stariji krsh davno nije dosao na prijavnicu\nNaslov komentara: Re: Ponovo u mestu služenja JNA ... 03.12.12 9:44\nSve je u funkciji kao i prije ali u puno manjem brojnom stanju.Objekti su nedevastirani i u svih se može ući osim kod Vela Luke.\nNaslov komentara: Re: Ponovo u mestu služenja JNA ... 03.12.12 9:49\nHvala, bio sam ubjeđen da je kasarna na ulazu u grad pretvorena u neki turistički sadržaj.\nNaslov komentara: Re: Ponovo u mestu služenja JNA ... 03.12.12 11:15\nDosta objekata koje je HV predao civilnim strukturama čame devastirane, jer ove ili neznaju ili nemaju para da nešto osmisle što bi sa njima, meni je osobno žao one vojarne u Šibeniku rađena još za vrijeme Austrougarske, a srušena jer navodno turci rade neki hotel. Spomenik kulture je trebao biti, i dati ga za potrebe škole ili za starački dom (moje mišljenje).\nNaslov komentara: Re: Ponovo u mestu služenja JNA ... 03.12.12 12:46\nMornarica je držala najatraktivnije lokacije duž cijelog Jadrana. Naravno kada je to građeno nije bilo ni "t" od turizma i to je bilo normalno. Danas je dosta toga u CG prodato ili dato na prodaju, kasarne Kumbor, Radovići, Skočiđevojka, Tivatski arsenal će ostati samo na slikama i u našim uspomenama.\nNaslov komentara: Re: Ponovo u mestu služenja JNA ... 03.12.12 15:42\nMa sve štima, ako više netrebaju neki objekti tj. ako nisu perspektivni, može se sve posebice oni stari koji su kao građevine kulturni spomenici sačuvati, jebemu netreba se valjda sve rušiti. Ima u svijetu puno primjera kako se daju takvi objekti prenamjeniti i prilagoditi posebice u turizmu. A objekata na Jadranu je puno i na atraktivnim lokacijama. No para vrti gdje svrdlo neće\nNaslov komentara: Re: Ponovo u mestu služenja JNA ... 03.12.12 18:43\nNa žalost ste obojica u pravu.Sve se to moglo iskoristiti u puno bolje svrhe nego da ostane devastirano.Za primjer uvijek uzimam objekt koji sam trebao posjetiti ali nisam ove godine iako je moja ekipa išla.Ranije sam pisao o njemu u jednoj temi a ono što sam tad napisao i ispunilo se.Danas osim domaćih ljudi iz bivše države sve je veći dolazak stranaca i naplačiva se ne puno ali za održavanje i plaće sasvim dovoljno.Međutim iako su cijene ulaza simbolične taj tip turizma kojeg ne znam kako bih nazvao ima svoje veliko značenje za cijeli taj dio okolo grada Konjica jer se masovno otvaraju odmorišta,hoteli,restorani a i cijeli kraj se urbano uzdigao i ta famozna po redu druga građevina bivše države za razliku od prve(Željave) doprinosi i gradu,kraju a i državi.Objekt se zove ARK Konjic i ostao je u istom izdanju kao i prije 20 godina kad je trebao završiti kao i Željava,kome se ne luta po raznim izvorima ima tu svega pa nek baci oko a može i odlutati tamo uz minimalne troškove\nNaslov komentara: Re: Ponovo u mestu služenja JNA ... 03.12.12 22:07\nČuo sam i za Prevlaku da je otvorena za turiste i djelimično komercijalizovana. Nisam daleko, morati ću da je obiđem.\nNaslov komentara: Re: Ponovo u mestu služenja JNA ... 03.12.12 22:28\nEto najboljeg primjera i svi bi na tome području imali koristi od turizma\nNaslov komentara: Re: Ponovo u mestu služenja JNA ... 03.12.12 23:20\nJoš da se riješe imovinski odnosi. Ne međudržavni nego sa lokalnim seljacima.\nNaslov komentara: Re: Ponovo u mestu služenja JNA ... 04.12.12 8:19\nTako je privatno je privatno, ali je lokacija boli glava.\nNaslov komentara: Re: Ponovo u mestu služenja JNA ... 04.12.12 9:16\nMore oko Prevlake je bogato ribom, to je jedina prednost od njenog statusa, niko nije prilazio dugo vremena. (Gotovo niko! )\nNaslov komentara: Re: Ponovo u mestu služenja JNA ... 04.12.12 22:02\nU pravu si, pa baš zbog stare Juge i nepristajanja toliko mase brodova u Jadransko more, ostali smo svi bogati sa florom i faunom, no eto vidite u zadnje vrijeme sa onim kruzerima dolaze svakakve ribe, alge i ostala bjelosvjetska shranja, treba saćuvati svu ovu ljepotu koju smo dobili, jer jednom kada nešto zavrkneš gotovo je, a pohlepa za novcem je tu u pitanju, nelibeći zaradu dopušta se devastacija okoliša, mora i starih objekata.\nNaslov komentara: Re: Ponovo u mestu služenja JNA ... 18.01.13 17:51\nDa ime ribe (ili sisara ako se delfini racunaju u tu vrstu) video sam letos na ulazu u Boku.\naleksandar obradovic: komentar modifikovan dana: 23.01.13 23:19; prepravljeno ukupno 1 puta (Reason for editing : .resize)\nNaslov komentara: Re: Ponovo u mestu služenja JNA ... 18.01.13 22:26\nEvo za A.O. za Kolodvorsku i ostale\nNaslov komentara: Re 19.01.13 12:40\nSve pohvale East&West... "Legendo sa Lahinje..."\nPS-Kada je poceo snimak i prikaz ovog orkestra ,odmah sam se setio naseg Save Aradskog...!!!!\nNaslov komentara: Re: Ponovo u mestu služenja JNA ... 19.01.13 22:18\nZa sve prijatelje sa portala a naročito za one koji su bili na odsluženju vojnog roka u ovom lijepom gradu, evo nekoliko impresija iz Banja Luke:\nNaslov komentara: Re: Ponovo u mestu služenja JNA ... 25.01.13 21:33\nKako sam na ovom forumu tek par dana uspomene iz JNA su se pocele buditi. Prisjecam se i onog sta sam bio skroz smakno s uma. Tako danas citajuci ovdje na forumu sta ste svi vi vec pisali evo sam maloprije i makar virtualno (Google Earth) posjetio Niksic i mjesta sluzbovanja. Promjenilo se puno toga ali sam ipak na trenutak bio duhom tamo gdje sam bio prije 26 godina. Mislim da i ovaj moj komentar spada u ovu temu.\nNaslov komentara: Re: Ponovo u mestu služenja JNA ... 07.02.13 12:40\nSarajevo,skor svake godine dolazim i uspomene naviru...\nNaslov komentara: Re: Ponovo u mestu služenja JNA ... 17.02.13 8:04\nJa sam prošle godine posetio Maršalku Sarajevo ali na žalost je ostalo od nje malo malo.Sad tamo stoji ambasada amerike\nNaslov komentara: Re: Ponovo u mestu služenja JNA ... 18.02.13 19:34\nOd kada sam odsluzio vojni rok, nikad nisam vise bio u Zadru mada bih stvarno to zeleo . A ni u Danilovgradu (gde sam bio na staziranju) nikad vise nisam bio.\nNaslov komentara: Re: Ponovo u mestu služenja JNA ... 10.04.13 13:30\nMoja generacija je prošle godine obilježavala 30 godina od završetka srednje škole. Bilo je tu svih nacionalnosti i koji žive u Derventi i oni koji su iz raznoraznih razloga, pa i rata, sada ne žive u Derventi. Druženje je bilo odlično i ponovićemo to za pet godina.\nDali bi bilo pametno i izvodljivo moglo organizovati za klasiće JNA u mjestu služenja vojnog roka?


Kon: Protest podrazumeva da smo spremni da pokažemo da smo protiv bilo kakvog organizovanja dočeka - Telegraf.rs\n26/12/20 | 10:15 ≫ 11:49\nKon: Protest podrazumeva da smo spremni da pokažemo da smo protiv bilo kakvog organizovanja dočeka\nKon je naglasio da što se tiče Fajzerove vakcine, tokom janura će svakih sedam dana stizati novi kontigent\n- Protest podrazumeva da smo spremni da jasno pokažemo da smo protiv bilo kakavog organizovanja dočeka jer to može samo da pogoršava situaciju. Pogotovo sada kada su nam bolnice pune. Kriva jeste sada da je malo u padu, ali daleko je to od dobrog. Mi iz Kriznog štaba moramo biti jasni i kažem da smo protiv bilo kakvog dočeka - rekao je danas epidemiolog Predrag Kon.\n- Ali sa druge strane, ako se poštuju mere kada idu u tržne centre da kupuju poklone može doći do manjeg zaražavanja. Isto ako tržni centri moraju da rade tu moraju da se poštuju mere, tu moraju da postoje redari... Isto važi za ugostiteljske objekte - kazao je naš epidemiolog, a potom uputio jasnu poruku:\n- Nema pregovora oko ovoga što sam rekao, Krizni štab je jasan. Taman i da se prepolovi broj zaraženih, ni to ne bi bilo dovoljno. Stav medicinskog dela Kriznog štaba je jasan i nema šanse da se taj stav promeni do ponedeljka - dodao je.\n- Organizovanog dočeka ne bi smelo biti ni u kom slučaju! Drago mi je što sve kolege zdušno stoje iza toga. Nema tu nekih razlika. Pitanje je i ekonomskih faktora, ali mi kao lekari ne možemo da gledamo na to. Mogu samo da kažem da smo bili protiv ovoga da za ovaj vikend radno vreme bude do 20 sati, ali svakako je sada manji rizik nego kasnije. I drago mi je da smo se i za ovo izborili - objasnio je član Krinog štaba.\n- U svakom slučaju, u februaru će biti još 100.000 doza. Fajzer će nam isporučiti 240.000 doza jer trenutno zbog velike potražnje ne može više da isporuči. Ali biće i kineska vakcina i vakcine drugih proizvođača - kaže on.\n- Mi vakcinaciju protiv gripa već godinama vršimo sa 300.000 doza. Videćemo kakav će biti odziuv, interes za sada je veliki - poašnjava Kon.\nJoš 31 pacijent u Zaječaru pozitivan na koronu, na lečenju je njih 105, više od pola na respiratoru\nAustrija od ponoći po treći put u lokdaunu zbog korona virusa\nKorona virus u Italiji odneo u jednom danu više od 450 života, preko 19.000 novozaraženih\n27. decembar 2020 | 09:48\nA zasto FAJZEROVE,ako vecina Dr.strucnjaka i kod nas i u svetu govore da su one potpuno ne ispitane,opasne itd.Zasto onda te vakcine kod nas?Svi osim ovog Kona i pojedinih koji su ,,navodno" primili vakcinu su protiv?\n26. decembar 2020 | 21:00\nJa sam iz Negotina,vlasnik apartmana,koji moze da primi vecu kolicinu ljudi,I javno vam obecavam da cu ukoliko krizni stab odluci u ponedeljak da bude zabrana proslave godine,da cu vam dati adresu,I sve apartmane dati na izdavanje besplatno,za novogdisnju noc,da koliko toliko ispravimo nepravdu,koju donosi ovi nazovi ljudi iz kriznog staba\n26. decembar 2020 | 18:33\nNemci i Svedjani jutros objavili da je Fajzerova vakcina Kako opasno!Zasto je Bas Srbija medju prvima je dobila treba se zaputati!Da se unisti Srpski narod ne mogu da nas gledaju a nase vode To prihvatile!Budimo se narode


Turski predsednik Redžep Tajip Erdogan i predsednik Srbije Aleksandar Vučić stigli su danas u Novi Pazar, gde se očekuje potpisivanje protokala između Grada i opštine Raška sa turskom Agencijom za saradnju i koordinaciju.\nNovi Pazar 11. oktobar 2017. 15:30\nKoliko god narodi na Balkanu budu jedinstveni i složni bolje ćete živeti, a mi ćemo uvek biti pored vas, bićemo jedno, jaki, čvrsti, braća, poručio je danas u Novom Pazaru predsednik Turske Redžep Tajip Erdogan, dok je predsednik Srbije Aleksandar Vučić poželeo da živi srpsko - tursko prijateljstvo.\nVučić je poručio građanima Novog Pazara, i ostalim koji su došli iz drugih mesta, da zna da neće biti pozdravljen ni upola kao Erdogan, ali da "ima hrabrosti da izađe pred njih i kaže da je radio najbolje što može, u interesu svakog građana Srbije, i to će nastaviti da radi".\nNaš posao je da radimo koliko možemo, da razvijamo one delove Srbije koji nisu razvijeni, da pravimo puteve, bolnice, vrtiće, škole. Ne postoji ništa važnije od toga, rekao je on.\nVučić je najavio da će narednih meseci biti izgrađena dokumentacija za autoput Požega - Boljare, da se Sandžak spoji sa Beogradom i Sarajevom.\nErdogan je Novopazarcima, kako je rekao, doneo pozdrave ljudi iz Turske koji su poreklom iz Sandžaka.\nZajedništvo i jedistvo koje vidimo, smatra Erdogan, pokazuje koliko imamo potrebu za mirom, prosperitetom i blagostanjem.\nSandžak je najbitniji most koji povezuje naše ljude i države. Vidimo da se ova jaka, emotivna i poztivna veza odrazila na naše bilateralne odnose i u narednom periodu ćemo se potruditi da ojačamo te veze, rekao je Erdogan.\nOn je istakao da će Turska podržati ekonomski razvoj Sandžaka, podstaći svoje poslovne ljude da ulažu u Srbiju, a posebno u Sandžak, a ima želju da meso sa Pešterske visoravni ide za Tursku i da se u tom kraju poboljša saobraćaj.\nErdogan je rekao da sa Vučićem deli zajedničke stavove, a da Srbija ima posebno mesto za Tursku, jer je "one teške noći bila sa nama, na čelu sa Vučićem".\nSmatram da će narod Sandžaka biti sa narodom Turske protiv terorizma, ako Bog da zajedničkim snagama ćemo se potruditi. Znamo koliko je Vučić protiv terorističkih grupa, rekao je Erdogan i ponovio da je predsednik Srbije bio jedan od prvih lidera koji je podržao vlasti Turske 15. jula.\nOn je poručio da će "izdajnička četa FETO biti izbačena i sa Balkana."\nSvi narodi koji žive u regionu, naša su iskrena braća, mi želimo da u Srbiji vlada jedinstvo, sloga i da bude zemlja prosperiteta. Zato smo spremni na saradnju sa Srbijom u svim poljima i oblastima, najavio je turski predsednik.\nErdogan je najavio i da će Vučić doneti lepe vesti o izgradnji autoputa Beograd - Sarajevo, a da će put koji će se izgraditi kroz Sandžak biti put mira i prosperiteta.\nU Srbima, Hrvatima, Bošnjacima vidimo prijatelje sa kojima smo vekovima živeli i sa kojima ćemo sarađivati u budućnosti, sa željom da se završe boli i da se ovde nikad više ne proživljavaju, rekao je Erdogan.\nNismo prihavtili, niti podržavali nepravdu prema bilo kom narodu, a za svaki haos i sukob na Balkanu, izazvan provokacijama spoljnih sila, uvek su najveću cenu plaćali ljudi iz ovog regiona, dodao je on.\nMoramo još mnogo uraditi za napredak i prosperitet. Uvek smo pored vas, bićemo jedno, jaki, čvrsti, braća i, ako Bog da, čuvaćemo svoje prijateljstvo, rekao je Erdogan.\nVučić i Erdogan su prošetali pešačkom zonom gde su ih pozdravili građana.\nTurska firma "Salkano" ovom prilikom poklonila je građanima 200 bicikala.\nОве бицикле су британци поклонили Турцима,пред Брегзихт!Они незнају чему ова ствар служи зато их у заинат дају Србима.Срби ће их даље проследити Црногорцима.Они ће даље гурати бицикле Шпанцима.Тако да ће велики изум људске цивилизације завршити потопљен у атланском океану!!!\nSPAJANjE HRIŠĆANA i MUSLIMANA\nMožda Erdogan misli na ekonomsku uniju Jugoistočne Evrope ( sa 60 miliona hrišćana i 5 miliona muslimana) i Turske (65 miliona muslimana i 5 miliona hrišćana)\nNije g-dine AV tvoja hrabrost što izlaziš pred građanima, pardon Bošnjacima N. Pazara zbog upola manjeg aplauza od Erdogana, nego je, stvarno, tvoja velika hrabrost uvijek kada se tamo pojaviš, budući da si nekada (a mislim da, de facto, ni danas nisi bitno drugačiji) tražio (i bio spreman da to i ostvariš) da se ubije 100 muslimana za jednog Srbina. Sada, sa Rasimom, ne ubijate ali na jedan perfidniji način, dugoročno posmatrano ,(ne) činite sve da bi ovaj kraj ostao pust i bez autohtonog stanovništva.\nZvizduci koje je popio vucic najbolje govori o tome koliko je "radio" u korist svih gradjana Srbije. On zapravo radi samo u korist SNS botova i nepismenjakovica.\nIz pisma otpuštenih sudija Turske (delić tog pisma): "1. Otpušteno je 60.000 nastavnika. 2. Otpušteno je 2.000 zaposlenih na finansijskim poslovima. 3. Otpušteno je 100 ljudi iz obaveštajnih službi. 4. Otpuštene su sve vojne sudije. 5. Otpušteno je gotovo 3.000 sudija i tužilaca. 6. Niko ne može da putuje u inostranstvo. 7. Otpušteni su i svi dekani univerziteta. Svi su primorani da daju ostavke. 8. Novinarima su otkazane akreditacije. 9. Nekim novinarima je zabranjeno da rade. 10. Otpušteni su neki profesori. 11. Otpušteno je oko 10.000 policajaca. 12. Otpušteno je 247 gradonačelnika. Večeras je proglašeno vanredno stanje. Sva ljudska prava mogu biti suspendovana. Svi od 18 do 60 godina mogu biti raspoređeni na javne poslove. Sva imovina može biti oduzeta."\nAko jedan predsednik u sopstvenoj državi, u prisustvu visokog gosta (predsednika strane države) izjavi:..........."da zna da neće biti pozdravljen ni upola kao Erdogan........" onda je to, najblaže rečeno, žalosno, i sve govori o državi čiji je predsednik, a i o njegovim uspesima i delima. Možda bi trebalo da se debelo preispita šta je rekao i koje su moguće implikacije svega rečenog, a i šire i uopšte gledano. U svakom slučaju, po meni, dosta porazno i kontraproduktivno.\nKad predsednik prizna da mu treba hrabrost da bi posetio neke delove svoje zemlje,to je ustvari priznanje da nije dobar predsednik.Zamislite predsednike Svedske,Nemacke,Austrije,Finske itd kako hrabro hodaju po svojim zemljama. Kad po Novom Pazaru proseta subotom do pijace onako sam znacu da radi nesto dobro.\nSasvim korektne izjave oba predsednika, koje pogadjaju sustinu, a to je, nikad rat, uklanjanje ekstremnih teroristickih grupa, prosperitet, trgovina i stabilnost.\nJel vi mozete da shvatite da ovde nije otvoreno jedno radno mesto, niti Turci ni bilo ko drugi. Ja stvarno ne razumem ove price o "mostovima i prijateljstvu." Da nije Nemacke i doznaka mi bi pocrkali i ovde u Pazaru najveci aplauz treba da dobije Angela Merkel. A kad vidim Rasima Ljajica....


Besplatno predavanje: Feng Shui i Kristali za srećniji život-Novi Sad-18.9. – Feng Shui Srbija\nBesplatno Feng Shui Predavanje U Novom Sadu,\nDo sada ste se upoznali sa. naukom feng shui kroz razne priloge na televiziji, novinskim časopisima i knjigama. Saznali ste da se feng shui bazira na interakcii i karmonizaciji kosmičke energije i ljudi u prostoru.\nUglavnom o nameštanju i dekoraciji prostora ili životnog ili poslovnog.\nNa ovom predavanju se upoznajte sa konkretnom primenom feng shui nauke u svakodnevnom životu.\n-u prostoru- ponovićemo gde se primenjuje i kako\n-u poslu- saznaćete šta je važno za podizanje nivoa energije novca kroz tehnike coaching-a kroz feng shui učenja\n-komunikaciji sa decom\n-čemu služe kristali-kroz postavku kao dekor i feng shui lekovi i kroz bižuteriju\n-koju boju da obučete i kako da stavite odredjene kristale\nI na mnoga druga pitanja koja vas interesuju.\nPrijavite se i dodjite u HIPOKRAT JOGA STUDIO\nPogledajte kako je bilo na prethodnom Feng shui uvodno predavanje


Republika / OTKRIVAMO ŠOKANTNE INFORMACIJE: Rat do istrebljenja za lidera opozicije\nŠta je Đilas tražio svojim saveznicima da rade lideru PSG? Kakav pakleni scenario su mu spremili članovi SZS? Ko nam je otkrio ove informacije?\nKoji je razlog napada na Sergeja Trifunovića? Kojim medijima je glumac na meti? Kako je u to umešana voditeljka Olja Bećković? Kako je ona podržala bojkot opozicije?\nKako je predsednik PSG pokušao da se pred Evropom predstavi kao prvi lider srpske opozicije? Šta kažu izvori iz Pokreta slobodnih građana, kako je Trifunović stekao prednost u odnosu na Đilasa? Ko je lideru Stranke slobode i pravde najveća podrška?\nOdgovore na ova, kao i mnoga druga, pitanja, čitajte u Srpskom telegrafu za 20. septembar, kao i na portalu Republika.\nSrbija Beograd Sergej Trifunović PSG Dragan Đilas


IDRIZ TURČINHODŽIĆ – Njegova je luka Banja Luka! | Sevdisanje.com\nTeško je pisati i doći do podataka kad se radi o skromnim ljudima koji su u svom životu postigli jako mnogo ali zbog svoje skromnosti i želje da žive jednim normalnim životom nekad nam se učini da su ostali anonimni. U mojim kontaktima i razgovorima sa mnogim muzičarima i ljudima iz, da kazem, nekog kulturnog miljea sam shvatio da nije tako.\nSvi su dijelili jednu konstataciju da je Idriz jako cijenjen i poštovan sto dokazuje da naša djela uvijek govore za nas i da nas stave na ono mjesto koje nam i pripada ma koliko skromni bili.\nIdriz je studirao Pedagošku akademiju u Sarajevu i u tom gradu i počeo svoju aktivnost na muzičkom planu nastupanjem na festivalskom takmičenju na kom su nastupala i sada velika imena poput rahm. Kemala Montena a u pratnji festivalskog orkestra u kom su tada svirali najbolji muzicari tada u Sarajevu i osvojio prvo mjesto.\nJa posebno cijenim muzicare koji svoje znanje nastoje na bilo koji način da prenesu na mlada pokoljenja, da li pisanjem, notiranjem, komponovanjem a naročito podučavanjem. Idriz je u svemu pomalo imao umiješane prste, i tako ostavio vječni trag iza sebe.\nNjegove pjesme su pjevali Mišo Kovač i Miki Jevremović a nedavni izlazak njegovog CDa, koji se meni jako svidio, je pokazao ozbiljnost i kvalitet u njegovom stvaralačkom i izvođačkom radu.\n1976. godine nakon moga odlaska u Sarajevo i odlaska iz KUD Budučnosti vođenje narodnog velikog i dječijeg orkestra je preuzeo Idriz i vodio ga veoma uspješno sve do svoga odlaska u Švedsku.\nU Švedskoj nije nikada prestao sa radom to dokazuju mnoga priznanja i nagrade koje je tamo dobio za svoj rad!\nIdriz sa velikim pravom zaslužuje svoje mjesto na koncertu na kom nastupaju banjalučke žive legende!


OLAKŠANjE PRIVREDI ILI NOVI NAMETI? - Glas Podrinja\nU PRIPREMI NOVI ZAKON O TAKSAMA I NAKNADAMA\nOLAKŠANjE PRIVREDI ILI NOVI NAMETI?\nPredstavnici Vlade Srbije i Međunarodnog monetarnog fonda pregovaraju o usvajanju novog Zakona o taksama i naknadama\nDa li će pojedine takse od sledeće godine imati identičan iznos u svim lokalnim samoupravama u Srbiji, i da li će broj parafiskalnih nameta u državi povećati ili smanjiti, samo su neke od tema o kojima razgovaraju domaći i strani ekonomski stručnjaci. Dogovorena rešenja bi bila deo novog Zakona o taksama i naknadama, koji bi, prema najavama, mogao da bude usvojen već tokom jeseni, dok bi njegova primena počela od 1. januara.\n- MMF stalno predlaže “ štedite, ne dižite plate, a računi se na kraju ispostavljaju malim preduzećima. U ovom trenutku, privrednici plaćaju 148 parafiskalnih nameta, što je neizdrživo. Najava donošenja Zakona o identičnoj visini taksi i naknada na teritoriji čitave države je lepo obećanje koje neće biti realizovano. Lokalne samouprave imaju diskreciona ovlašćenja da regulišu visinu taksi. Primera radi, komunalna preduzeća naplaćuju odnošenje smeća pojedinim firmama iako ta preduzeća ne rade već duži vremenski period, odnosno ne stvaraju smeće. Najava smanjenja parafiskalnih nameta mi liči na šminkanje mrtvaca, kako bi se privrednici ubedili da neko njihov položaj, koji u ovoj državi podseća na agoniju, želi da poboljša. Privrednici imaju više od 400 različitih taksi i parafiskalnih nameta koje plaćaju, dok u većini evropskih zemalja to opterećenje ne prelazi 12 obaveza. Ukinuti su nam poreski krediti, jedina smo zemlja u svetu koja je oporezovala investicije, povećan je porez na imovinu pravnih lica, minimalac je povećan samo u realnom sektoru što je novo opterećenje od 16 odsto za privrednike. Poreski sitem Srbije je donkihotovski - imate sistem u kojem se stope poreza obračunavaju po tome koliko državi treba. Onaj ko radi legalno nema jedan odsto mogućnosti da opstane. Brojni privrednici planiraju da obustave proizvodnju, siva ekonomija enormno raste - obuhvata 50 odsto prometa roba i usluga. Privrednici nikad ne predlažu neku meru koja bi zakinula državni interes, a ovde se za deset godina nije desilo da se usvojio neki predlog koji mi damo. Privreda niti je bila, niti jeste, niti će biti briga države, jer mi iskustvo govori da država gleda samo kako da uzme, bez sagledavanja realnih problema i podsticaja, navodi Milan Knežević, predsednik Asocijacije malih i srednjih preduzeća.\nKnežević dodaje da rezulati u oblasti ekonomije koje iznose predstavnici Vlade Srbije nisu za pohvalu.\n- Pozitivni podaci o ekonomskim kretanjima predstavljaju izbor iz statističkih podataka i ne odražavaju punu istinu. U poslednje tri godine BDP je rastao po stopi od 0,4 odsto a neophodan nam je rast od 4 odsto, dakle 10 puta veći. Nemačka ima BDP oko 1.100 milijardi evra i kad bi njihov rast iznosio 3 odsto, on bi bio kao 100 odsto našeg. Svi podaci o kretanjima u privredi su najjeftinija politikantska estrada. Pošto od 122.000 preduzeća čak 32.000 nije ni predalo završne račune, APR je izneo podatke o finansijskom poslovanju privrede na osnovu statističkih podataka. Iz analitičkog tretmana izbačeno je svih 32.000 firmi kako ne bi kvarile bajkovitu sliku o privrednim kretanjima. Šta se dešava kada se polovina malih i srednjih preduzeća nalazi u finansijskoj agoniji? Sejanje iluzija je politički isplativo, ali uvodi građane u stanje kolektivne nesvesti, objašnjava Knežević\nFiskalna konsolidacija daje rezultate, alo visoku cenu zbog toga plaćaju građani i privreda. Samo rast BDP od 4-5 odsto može izvući Srbiju na put oporavka


Ajmo kume do te lepe Rume | M novine Sremski informativni portal\nM novine Sremski informativni portal > Ekonomija > Ajmo kume do te lepe Rume\nTeška ekonomska situacija, veliki broj nezaposlenih, nedostatak radnog mesta, lak gubitak posla i veoma težak put do novog, već godinama muče Srbiju. Na evidenciji Nacionalne službe za zapošljavanje u Sremskoj Mitrovici 31. decembra 2016. godine bilo je 5.870 ljudi. Prošle godine je sa radom ponovo počeo Mitros, koji trenutno zapošljava oko 200 ljudi, ali drugih većih investicija nije bilo. Za ovu godinu najavljeno je otvaranje italijanske fabrike obuće Ist vest, koja bi trebala da zaposli oko 600 radnika u finalnoj fazi. Zbog toga Mitrovčani sve češće u potrazi za poslom svoje radne biografije šalju na adrese rumskih firmi.\nPrema podacima do kojih smo došli u tri rumske firme zaposleno je preko 100 Mitrovčana. Najviše ih radi u kompaniji Adriana teks, u kojoj se šiju kupaći kostimi, a određen broj Mitrovčana zapošljavaju i firme Hačison (koja proizvodi gumene delove za automobilsku industriju) i Everest prodakšn (koja proizvodi memorijsku penu).\nRumska fabrika za proizvodnju kupaćih kostima Adriana teks, koja je deo italijanske kompanije Kalcedonija, organizuje prevoz za svoje radnike, tako da Mitrovčani i meštani okolnih sela koji su zaposleni u ovoj firmi imaju prevoz do posla. Veliki broj žena iz Šašinaca radi u ovoj fabrici i ističu da su zadovoljne uslovima i platom. Zbog toga lokalni mali preduzetnici teško nalaze radnike, jer je dobar deo meštana zaposlen u Rumi.\nFabrika francuske kompanije Hačinson za proizvodnju gumenih delova u autoindustriji svečano je otvorena u Rumi krajem februara prošle godine. Mitrovčani koji rade u ovoj fabrici do posla putuju sopstvenim prevozom, ali su im plaćeni putni troškovi. Ističu da su zadovoljni šefovima, platom i uslovima rada.\nNekolicina Mitrovčana posao je pronašlo i u kineskoj danskoj kompaniji Everest prodakšn, koja je otvorena krajem juna 2015. godine. U ovoj fabrici se proizvodi memorijska pena.\n– Zadovoljna sam, nije težak posao, zadovoljna sam i platom, a što je najvažnije međuljudski odnosi u firmi su odlični. Radila sam u nekoliko mitrovačkih firmi, ali nisam mogla da podnesem pritisak poslovođa. Generalno u Mitrovici posla nema, a i u ono malo firmi radi se za minimalac. Međuljudski odnosi su loši, svako gleda da ti zabode nož u leđa, da ti podmetne nešto. A norme koje se postavljaju pred nas nemoguće je ostvariti. Zato sam rešila da pronađem posao u Rumi i veoma sam zadovoljna. Nisam se pokajala, jeste da se putuje do posla, izgubi se u putu oko sat vremena, ali barem me posao ne košta živaca – navodi Mitrovčanka koja je zaposlena u jednoj rumskoj firmi.\nKrajem godine o investicijama u rumskoj opštini za M novine je govorio prvi čovek ove sremske opštine Slađan Mančić, koji je istakao da firme koje posluju u ovoj opštini poštuju dogovorene obaveze, a da su Hačinson i Everest prodakšn zaposlili i više od planiranog broja radnika.\n– Kako se smanjuje nezaposlenost i zarade radnika rastu, jer se u ovom momentu traži dobar radnik, a to mora da se plati. Ne stoji primedba da se radi za minimalac, gotovo u svim kompanijama koje su otvorene najniža plata je 28.000, 29.000 dinara, ima ih i do 40.000, a Albon drži primat u zaradama sa platama od 50.000 do 60.000 dinara. I Kalcedonija, koja je imala ubedljivo najniže zarade, sada mora da povećava plate i mislim da zarade nisu na nivou minimalca. Naravno, za sada je svaka zarada, u odnosu na potrebe još uvek mala, ali su u ovakvim uslovima ipak pristojne i mislim da su zaposleni u većini tih firmi zadovoljni. Mislim da će i ubuduće plate rasti, jer je stalna potreba za radnicima, tako da se organizuju i razgovori po selima, ali dolaze i nezaposleni iz drugih opština i to nas raduje. Ljudi se svakodnevno zapošljavaju, stoje na firmama oglasi da se stalno traže radnici određenih profila. Ima mesta za one koji hoće da rade. Vidimo da su puni autobusi koji voze radnike na posao, kao i parkinzi ispred tih fabrika, što me raduje – rekao je Mančić.\nPre dvadesetak godina, dok je mitrovačka industrija cvetala, mnogi ljudi sa strane su posao nalazili upravo u gradu na Savi. Danas je, nažalost situacija drugačija, pa trenutno u Mitrovici radi nekoliko firmi.\nRadeći nedavno intervju sa mitrovačkim gradonačelnikom Vladimirom Sanaderom, pitala sam ga da prokomentariše činjenicu da mnogi Mitrovčani danas putuju u Rumu na posao. Evo šta je on odgovorio:\n– Mitrovica je u jednom momentu bila lider po investicijama. Volim što se i u Rumi otvaraju fabrike. Nemam nikakav razlog da budem ljubomoran. Ruma i Mitrovica se naslanjaju jedna na drugu i ljudi koji žive u Mitrovici idu da rade u Rumu. To je sasvim normalna stvar, samo kod nas ta percepcija oko zapošljavanja je poremećena. Mi smo naviknuti da gde živimo tu i radimo, ali ceo svet putuje po 100 – 200 kilometara na posao. Mi ćemo ove godine imati novu fabriku, u pitanju je italijanska fabrika Ist vest, koja se bavi proizvodnjom obuće. Oni treba da počnu sa izgradnjom pogona koji bi zapošljavao oko 600 radnika u finalnoj fazi. S tim da je to samo početak, investitor planira da pored najavljene hale pravi još jednu. I naše postojeće fabrike imaju prostora za proširenje svojih kapaciteta. Mislim da ćemo mi u Mitrovici imati problem nedostatka radne snage. Kada Mitros krene ozbiljniju proizvodnju, zaposliće još radnika. Kuper standard već sada ima 500 radnika, a imaju prostora da zaposle još 500 radnika. Luvata je trenutno u procesu preuzimanja od strane jedne američke kompanije, njihov projekat izgradnje hale od oko 10.000 kvadrata je trenutno zastao, ali se očekuje da će taj projekat biti nastavljen. Oni ako tu zaposle još 600 radnika, verujem da ćemo imati problem sa radnom snagom. Taj problem trenutno postoji u Rumi, te su oni prirodno krenuli da traže radnu snagu u Mitrovici. To je problem sa našim obrazovanjem, kadrovima koji se školuju a ne mogu da se zaposle. Ukoliko ne budemo imali radne snage, nećemo imati ni investitore. Naše industrijske zone su spremne i samo je pitanje kada će neko pokucati na naša vrata – reči su mitrovačkog gradonačelnika.\n„Posebnim ponašanjem“ prema radniku ističu se strane kompanije i to većinom one koje su od ove države, dakle iz džepa svih poreskih obveznika, dobile subvencije za otvaranje radnih mesta. Pa je tako javnost sredinom prošle godine iz medija saznala da su radnici završili na poligrafu, da moraju da nose pelene na radnom mestu, rade u halama na plus 35 stepeni Celzijusovih i padaju u nesvest…\nSamo po sebi nameće se pitanje gde je granica ugrožavanja prava radnika u Srbiji i da li to što postoji velika armija nezaposlenih daje ikom pravo da se prema zaposlenima kao lako zamenljivim ponašaju onako kako u svojim državama ne bi smeli ni da pomisle.


U Srbiji preminulo 49 pacijenata, više do 3.500 obolelih\nU poslednja 24 sata u centralnoj Srbiji je od posledica koronavirusa preminulo još 49 osoba, pa je ukupan broj žrtava povećan na 15.059, objavljeno je na sajtu Ministarstva zdravlja.\nOd poslednjeg preseka stanja na kovid-19 je testirano 16.450 lica, a registrovano je 3.718 pozitivnih slučajeva infekcije.\nUkupno je hospitalizovano 3.112 osoba, od kojih je 115 na respiratorima.\nProcenat smrtnosti je 0,79 odsto.\nU centralnoj Srbiji su od početka epidemije potvrđena 1.900.293 slučaja infekcije koronavirusom.\n01.07.2022 Trajković zadržana i na Merdaru (510)\n02.07.2022 Ristić: Srpska lista kriminalna organizacija i ona mora da se što pre rasturi (162)\n02.07.2022 Na Kosovu raste broj novozaraženih (117)


Javno - istrazivanja - Pokušaj života u samoizolaciji\nZa BIRN govore građani koji su se iz inostranstva vratili u Srbiju usred epidemije koronavirusa – kako je živeti u samoizolaciji i kako se sprovodi odluka o ostajanju u karantinu\n„Hej @prijavi_problem ja sam u obaveznoj izolaciji po povratku iz inostranstva. Živim sama. Na TV vaš kolega iz komunalne policije kaže da ne brinem, on će mi doneti hranu. Možete li mi reći samo kad će da mi dođe, gladna sam. Hvala“, zavapila je na Tviteru Vesna Tripković koja je u izolaciji od 15. marta kada se vratila iz Nemačke.\nOna je jedna od preko 65.142 osobe koje su se u danima od proglašenja vanrednog stanja, vratile u Srbiju. Ovaj podatak iznela je premijerka Ana Brnabić na konferenciji za štampu rekavši da se toliko naših ljudi doputovalo u zemlju za samo četiri dana - od 14. marta do 18. marta ujutru.\nDok vlasti apeluju na ljude iz inostrastva da ne dolaze u zemlju i da je dosta onih koji se ne pridržavaju obavezne samoizolacije, Vesna i mnogi poput nje koji poštuju uvedena pravila svedoče o tome da život u izolaciji, posebno za one koji su sami, nije jednostavan.\n„U rešenju o izolaciji koje smo dobili na aerodromu u Beogradu piše da smo obavezni da se svakoga dana telefonom javljamo Zavodu za javno zdravlje. Međutim, na te telefone niko se ne javlja. Svakih sat vremena pokušavam da ih dobijem, ali izgleda kao da se radi o broju koji ne postoji“, kaže Vesna za BIRN.\nU rešenju koje se deli svima koji dolaze iz inostranstva piše da je za nepoštovanje obaveze javljanja zaprećena novčana kazna od 30.000 do 150.000 dinara.\nVesna kaže da ne napušta kuću, da nema ništa protiv karantina, ali zamera na neorganizovanosti iako razume da su sve mere donete u kratkom roku.\nKako do hrane i lekova kad si sam\nBIRN je podatke o broju osoba koje se trenutno nalaze u izolaciji zatražio od Zavoda za javno zdravlje dr Milan Jovanović Batut i od Ministarstva zdravlja, ali do objavljivanja ovog teksta odgovore nismo dobili.\nOsim ljudi koji su se vratili iz inostranstva, u izolaciji su i oni koji su pozitivni na koronavirus, a nalaze se na kućnom lečenju. Prema poslednjim podacima od četvrtka, 19. marta u 8 sati, njih je 44. Tome treba dodati i članove njihovih porodica, kao i druge osobe koje zbog kontakta sa obolelima takođe moraju biti u karantinu.\nNepoštovanje samoizolacije i karantina je krivično delo jer može da dovede do ozbiljnog ugrožavanja zdravlja ogromnog broja ljudi, ali se postavlja pitanje da li su u okolnostima koje opisuju sagovornici BIRN-a, svi ovi ljudi u mogućnosti da sebi obezbede hranu, lekove i sve drugo što je neophodno za život.\n„Drugi dan sam u izolaciji, zajedno sa bratom sa kojim sam bio na putu”, kaže za BIRN Beograđanin koji se 15. marta vratio sa skijanja u Francuskoj i nije želeo da mu objavljujemo ime.\nHranu im donosi otac, ono što je najpotrebnije za nekoliko dana.\n„On donese, ostavi i ode. A ako je neko sam i nema ko da mu donese, realno taj neko bi morao da izađe. Ako si sam, nemaš ko da ti donese, moraš da izađeš, nema šta. Do prodavnice, do apoteke“, kaže naš sagovornik.\nVesna Tripković s početka priče je u težoj situaciji, jer živi sama.\n„Prijatelji mi donose hranu na vrata, pozovu me, ostave i to je to. Ko nema nikoga, on je prepušten sam sebi. Znate i lekovi su problem, mene je juče tako bolela glava i sreća, ja uvek imam lekove u kući, ali šta bih da ih nemam”, kaže Vesna navodeći da ima puno ljudi koji nude pomoć.\nMilošu Milivojeviću, koji je radio na kruzeru i 13. marta se vratio iz Brazila, hranu donose brat i roditelji. Miloš se u zemlju, međutim, vratio pre uvođenja vanrednog stanja, kada je samoizolacija bila samo preporuka, pa verovatno nije ni evidentiran.\n„Iz Brazila sam stigao preko Frankfurta. Nije bilo nikakve kontrole, samo pitaju odakle si došao. Tada još nije vođena evidencija, to je bilo pre vanrednog stanja, ali sam znao da je poželjna samoizolacija posle puta i tako sam i učunio da ne bih nekog drugog ugrozio”, kaže Miloš dodajući da je sa merama samozaštite počeo u Frankfurtu.\n„Imao sam masku, gel u avionu, a pored mene je sedeo čovek koji je imao naočare za plivanje“, priča Miloš.\nPolicija proverava ko je u izolaciji\nVesna je informaciju o tome da je Srbija zatvorila granice i da u zemlju mogu samo njeni državljani koji će biti u obavezi da idu u karantin, zatekla na frankfurtskom aerodromu, dvadesetak minuta pred poletanje aviona.\nSve što je usledilo po sletanju na aerodrom Nikola Tesla opisuje kao potpunu neorganizovanost, koja je mogla da ugrozi zdravlje velikog broja ljudi koji su stojeći na stepenicama četiri sata čekali da prođu pasošku i sanitarnu kontrolu.\n„Bilo nas je otprilike 200 na našem letu i odmah je došao još jedan avion. Ljudi su bili baš nervozni, mi smo tu četiri sata čekali na tim stepenicama, bilo je baš strašno. I da nismo imali koronu, tu smo je baš lako mogli dobiti”, opisuje Vesna događaje na aerodromu.\nLjudi su se bili uznemirili posebno kada su videli da policajci dolaze i odvode nekih 5-6 ljudi.\n„Tada shvatite da veze i tu rade i to je ta nepravda koju kad ljudi vide, reaguju“, kaže Vesna dodajući da je osoblje na aerodromu bilo predusretljivo i da su ljudima koji su čekali doneli vodu.\nKada su konačno stigli do sanitarnog inspektora, shvatili su da radi samo jedan čovek.\n„I mi kao treba da prođemo neku sanitarnu kontrolu, a tamo jedan čovek sam sedi jadan, on nam potpisuje neka rešenja, jedan primerak daje, jedan zadržava i to je sve”, priča naša sagovornica.\nDobila je uputstvo koje je bilo pola napisano na srpskom, a pola na kineskom.\nPreuzeto sa Tviter naloga @izvesnavesna\nBeograđanin koji se 15. marta vratio sa skijanja u Francuskoj i koji nije želeo da mu objavljujemo ime, putovao je autobusom, a putovanje je bilo dugo jer je vozač, želeći da izbegne Italiju, vozio preko Švajcarske, Austrije, Mađarske. Putovali su 24 sata, a na Horgošu su proveli još 12 sati.\n„Zvanično nikakav dokument o zabrani kretanja nisam dobio, ali upisani su nam pasoši da smo ušli u zemlju, tako da postoji evidencija. I evo, zaista proveravaju od jutros. Bila je policija, zvonili su na interfon da provere da li sam kod kuće”, kaže.\nIako nema zvaničnih podataka koliko je ljudi u karantinu, postavlja se pitanje ko će brinuti o svima njima posebno ako se ima u vidu i činjenica da u Srbiji ima skoro milion i po građana starijih od 65 godina kojima izlazak iz stanova nije dozvoljen uopšte. Sa povećanjem broja zaraženih, ovaj problem će se usložnjavati.\nKakav plan imaju lokalne samouprave, da li su obezbedile ljude koji će biti pomoć izolovanima, pitali smo i Ministarstvo za upravu i lokalnu samoupravu, ali ni od njih odgovora nema.


Udovica poginulog američkog vojnika: Tramp nije mogao da se sjeti imena mog supruga\nPREDSJEDNIK SAD NEGIRAO NAVODE\n"To me je povrijedilo najviše jer ako se moj muž tamo bori za našu državu i rizikuje svoj život za nju, zašto ne možes da se sjetiš njegovog imena", zapitala je udovica\n23.10.2017. 18:15h Ažurirano: 23.10.2017. 18:15h\nPredsjednik SAD Donald Tramp nije mogao da se sjeti imena poginulog vojnika, stradalog 4. oktobra u Nigeru, kada je pozvao njegovu suprugu da joj izjavi saučešće.\nUdovica vojnika je to izjavila za Ej-BI-Si, ali je Tramp to negirao na Tviteru.\n"Predsjednik je rekao da je on (njen suprug) znao za šta se prijavljuje, ali da boli u svakom slučaju. I to me je natjeralo na suze jer sam bila toliko ljuta zbog tona u njegovom glasu i načinu na koji je to rekao", rekla je gostujući u emisiji "Dobro jutro Ameriko" udovica pokojnog narednika La Dejvida Džonsona.\nTramp "nije mogao da se sjeti imena mog supruga", rekla je ona i dodala da je ime njenog supruga izgovorio tek nakon što je, kako joj je rekao, pogledao u izvještaj o pogibiji koji je imao ispred sebe.\nUbrzo potom Tramp se tim povodom oglasio na Tviteru negirajući njenu priču.\n"Imao sam razgovor pun poštovanja sa udovicom narednika La Dejvida Džonsona i njegovo ime sam izgovorio na početku, bez oklijevanja", poručio je Tramp.\nUdovica koja nosi treće dijete iz braka sa poginulim vojnikom, rekla je da ga je čula da zapinje u pokušaju da se sjeti imena njenog supruga".\n"To me je povrijedilo najviše jer ako se moj muž tamo bori za našu državu i rizikuje svoj život za nju, zašto ne možes da se sjetiš njegovog imena", zapitala je udovica.\nIstakla je da ju je sve to natjeralo "još više na suze" jer njen muž je, kazala je, bio dobar vojnik.\nKako je AP prenio, udovica je takođe istakla da želi da zna zbog čega joj nije bilo dozvoljeno da vidi tijelo svog supruga koji je sahranjen u subotu.\nDžonson koji je porijeklom iz Majamija, bio je među američkim vojnicima koji su poginuli u zasjedi džihadista 4. oktobra u Nigeru gdje je Islamska država uspostavila svoje prisustvo, a njegovo tijelo je vraćeno kući 17. oktobra.\nLa Dejvid DžonsonNigervojska SADDonald Tramp\n29.06. 09:53 h\t21235\n29.06. 07:12 h\t16506\n29.06. 07:00 h\t15484\n28.06. 23:23 h\t12401\n28.06. 19:10 h\t12143\t2


DIS - katalozi, akcije i ponude | Promotheus\nPočetna / DIS\nOdaberite najblizu prodavnicu:Aleksandrovac, 10. avgusta bbBeograd, Zrenjaninski put bbDolovo, Kralja Petra Prvog 38aGrocka, Sutjeska 2Inđija, Kralja Petra Karađorđevića I br. 6Ivanjica, Šume bbJagodina, Filipa Stankovića bbKragujevac, Josifa Šnersona bbKraljevo, Dositejeva bbKrnjevo, Bulevar oslobođenja 60Krnjevo, Nikole Pašića 29 aKruševac, Kneza Miloša bbLazarevac, Dimitrija Tucovića bbLedine, Surčinska 189Leštane, Smederevski put 9Mirijevo, Rableova 19 dMladenovac, Vuka Karadžića 105Niš, Bulevar Medijane 15Nova Pazova, Kralja Petra I Karađorđevića 92Novi Banovci, Kablarska bbNovi Sad, Futoški put 10Pančevo, Miloša Obrenovića 12, Aviv ParkParaćin, Tome Živanovića 43Požarevac, Đure Đakovića bbRakovica, Patrijarha Dimitrija 14 a (Capitol Park)Smederevo, Šalinački put bbSmederevska Palanka, Nova bbStara Pazova, Karađorđeva 84Velika Plana, Kralja Petra I 44Vršac, Žarka Zrenjanina bbZrenjanin, Bagljaš zapad 5 (Aviv park)Ćuprija, Cara Lazara 3Čačak, Bulevar Vuka Karadžića bb\nKod nas možete pronaći informacije o uglavnom svakom DIS katalogu i sniženju koji su aktuelni u Srbiji! Bez obzira na to da li su sakriveni u katalogu, na internetu ili van mreže, možete ih pronaći na našem veb sajtu Promotheus.rs.\nPronađite najveća DIS sniženja\nVeliki broj ljudi želi da uštedi tokom kupovine u DIS prodavnici. Kod nas možete pronaći sve informacije o DIS popustima, pa možete iskoristiti najpristupačnije cene i uštedeti novac. Ovde pronađite najnovije akcije i kataloge i saznajte na koji način možete uštedeti Vaš novac prilikom kupovine fantastičnih proizvoda. Zapamtite, štednja je osnova uspeha!\nUšteda u velikoj meri zavisi od ispravnog načina razmišljanja. Možda ćete na početku uspeti da uštedite veoma mali iznos, ali čak je i on značajan, a ušteda uz DIS akcije vam omogućava da svoj novac upotrebite na najbolji mogući način. Da biste ostvarili značajnu uštedu, morate biti pametan kupac i obaviti istraživanje neposredno pre kupovine u DIS prodavnici. To će Vam oduzeti malo vremena, a naši katalozi mogu da Vam uštede dosta novca!\nNa ovoj stranici ćete pronaći 4 trenutnih kataloga prodavnice DIS koji važe do 15.06.2022. U katalozima ćete pronaći specijalne ponude i akcije uglavnom za proizvode iz kategorije Marketi i supermarketi, konkretno: dobro, carnex, yuhor, sir, dijamant, imlek, majonez, kečap, gurman, paradajz koje možete kupiti u 24 prodavnica u mestima Beograd, Niš, Novi Sad, Kragujevac, Čačak, itd. Ako ste zainteresovani za sniženja, akcije i specijalne ponude u drugim prodavnicama, pogledajte akcije nekog od 120 drugih prodavaca čija ponuda je dostupna na Promotheus.rs. Takođe možete pretražiti arhivu prodavnice DIS da biste videli 343 ponude koji više ne važe.\nIzaberite mesec iz arhive:5/20224/20223/20222/20221/202212/202111/202110/20219/20218/20217/20216/20215/20214/20213/20212/20211/202112/202011/202010/20209/20208/20207/20206/20205/20204/20203/20202/20201/202012/201911/2019


Potvrđeno za RSE: U Beogradu privedeni državljani SAD i Ukrajine\nNjih su, kako navodi Ministarstvo odbrane, priveli pripadnici Vojne policije jer su zgradu starog Generalštaba, koja je djelimično uništena u NATO bombardovanju 1999. godine, snimali dronom.\nUhapšeni su predati Ministarstvu unutrašnjih poslova i nadležnom tužilaštvu u Beogradu radi daljeg postupanja. Strani državljani, dva Amerikanca i dvije Ukrajinke privedeni su, kako navodi MOD, jer nisu imali ovlašćenje nadležnih službi za snimanje iz vazduha.\nBeogradski mediji naveli su da su u zgradi starog Generalštaba, na uglu ulica Nemanjine i Kneza Miloša, smještene Vojnoobaveštajna agencija i Vojnobezbednosna agencija Srbije.\nPredsjednik Srbije Aleksandar Vučić potvrdio je 18. februara da je u Srbiji uhapšena grupa stranih državljana.\nOn je, na press konferenciji poslije sastanka sa američkim senatorom Ronom Johnsonom, rekao “da se ne radi o bilo čemu posebno opasnom" i dodao da će više detalja imati nakom sastanka sa predstavnicima srpskih bezbjednosnih službi


Danas je 02 Jun 2020, 04:39\n257 Posta • Stranica 26 od 26 • 1 ... 22, 23, 24, 25, 26\nTema posta: Re: O filmu i glumcima iza kulisa | Poslato: 27 Mar 2014, 20:15\nPridružio se: 11 Jan 2013, 21:37\nZnate li ko je novi Indijana Džons?\nDobro poznata faca iz "Mamurluka" i oskarovac iz filma "Američka prevara" Bredli Kuper.\nHarison Ford je završio svoje kada je snimio "Indijanu Džonsa i kraljevstvo kristalne lobanje", ali producenti nisu...\nPriče o profesoru avanturisti su neiscrpna inspiracija i izvor zarade, uprkos činjenici da je Harison Ford mator za vitlanje bičem, tako da Holivud razmišlja o nasledniku.\nIako je u poslednjem delu sina Indijane Džonsa igrao Šaja Labaf, on neće biti taj kojeg ćemo gledati kako pronalazi relikvije i otkriva vanzemaljce. Ukoliko je verovati "neimenovanim izvorima" bliskim studiju, u ulozi Indijane Džonsa od sada ćemo gledati Bredlija Kupera.\nNišta nije zvanično potvrđeno, ali njegovo ime prednjači na listi potencijalnih poznatih kandidata kada je snimanje petog filma iz franšize u pitanju.\nŠta mislite, da li će Kuper biti dostojan šešira i biča legendarnog Harisona Forda?\nTema posta: Re: O filmu i glumcima iza kulisa | Poslato: 11 Nov 2014, 01:25\nNova filmska oznaka "F" za filmove o i sa jakim ženama\nFilmski festival u Batu, koji počinje u četvrtak, predstaviće novu oznaku za film - "F" za filmove sa snažnim ženskim likovima, koje su režirale žene\nRis Viderspun u filmu Wild\nBAT - Filmski festival u Batu, koji počinje u četvrtak, predstaviće novu oznaku za film - "F" za filmove sa snažnim ženskim likovima, koje su režirale žene, za koje su scenario napisale žene ili koji se bave "ženskim" pitanjima, prenose britanski mediji.\nNova kategorija inspirisana je prošlogodišnjom odlukom četiri bioskopa u Švedskoj da uvedu "A" oznaku za filmove koji su prošli Bečdel test. Da bi prošlo test američke karikaturistkinje Alison Bečdel neko delo fikcije mora da ima najmanje dva ženska lika koja razgovaraju o nekoj drugoj temi osim o muškarcima.\nOznaka festivala u Batu ipak ima znatno širi kriterijum i obuhvataće i filmove koji nisu prošli Bečdel test ali imaju izvanredno snažne junakinje. Primer toga je, kaže producent festivala Holi Tarkini "Gravitacija" -film koji nema oznaku "A" jer Sandra Bulok ne priča ni sa jednim drugim ženskim likom ali je njena junakinja izvanredan lik.\nSedamnaest od 42 filma koji će biti prikazani tokom 10 dana festivala imaju oznaku "F". Među njima su "Wild" sa oskarovkom Ris Viderspun i "Testament of Youth", adaptacija ratnih memoara Vere Britan.\nStručnjaci smatraju da "F" oznaka ipak neće privući publiku, a možda će čak i negativno uticati na film.\nZamenik onlajn urednika filmskog magazina "Empire" Helen O'Hara misli da će pojedini čak i ismevati takve filmove što će umanjiti pozitivan efekta koji bi takva oznaka trebalo da ima.\nDirektor bioskopskog lanca koji je prošle godine uveo "A" oznaku Elen Tejle kaže da je njihova kampanja "otvorila oči" filmskoj industriji i dovela do "pozitivnih promena".\n"Film mora biti nešto više od pričce muškaraca za muškarce", rekla je ona.\nTema posta: Re: O filmu i glumcima iza kulisa | Poslato: 13 Feb 2017, 09:20\nGlumica "50 nijansi sive": "Osećala sam se eksploatisano, znam da je to bila moja greška"\nGlavna glumica popularnog filma "50 nijansi sive" Dakota Džonson otkrila je da se oseća kao da eksploatiše sebe na Instagramu.\nTračevi | Bulevar | nedelja, 12.02.2017.\nIako je njen profil na društvenoj mreži Instagram aktivan, ona ne može da razume poznate ličnosti koje su spremne da dele svaki trenutak iz svog privatnog života sa celim svetom.\n"Takva sam i ja bila, ali me je to činilo da se osećam eksploatisanom. Bukvalno sam eksploatisala samu sebe. Osećala sam se tako ranjivo i znam da je to bila moja greška, zato ne razumem potrebu da se svaka informacija deli sa nepoznatim ljudima“, rekla je ona.\nGlumica je navela da sve što radi je gluma i da njene filmove ljudi mogu da tumače kako žele, ali sve drugo je za nju previše.\nOna je sa svog Instagram profila pobrisala gotovo sve, ostavila je samo jednu fotografiju, naslovnicu magazina za koju se slikala pre tri godine.\nTema posta: Re: O filmu i glumcima iza kulisa | Poslato: 17 Feb 2017, 14:06\nRenata Ulmanski dobitnica je Statuete "Joakim Vujić", najznačajnijeg priznanja Knjaževsko-srpskog teatra iz Kragujevca\nGLUMICA Renata Ulmanski dobitnica je Statuete "Joakim Vujić", najznačajnijeg priznanja Knjaževsko-srpskog teatra iz Kragujevca. Statueta se svake godine na Dan teatra (Sretenje) uručuje za izuzetan doprinos razvoju pozorišne umetnosti u Srbiji.\nPrsten sa likom Joakima Vujića dodeljen je glumici Marini Stojanović. Godišnje nagrade dobili su glumci Miodrag Pejković i Ana Todorović, kao i Rada Jovanović.\nTema posta: Re: O filmu i glumcima iza kulisa | Poslato: 20 Feb 2017, 13:28\nAnđelina suznih očiju progovorila o Pitu: Uvek ćemo biti porodica\nAnđelina Džoli je prvi put progovorila o „teškom“ raspadu njenog braka sa Bredom Pitom i kako je to uticalo na njihovu decu.\nHolivudska zvezda trenutno je u Kambodži sa šestoro dece i promoviše svoj novi film. Kada ju je novinarka BBC News upitala za privatan život, oči su joj zasuzile.\n„Ne želim da govorim mnogo o tome. Reći ću samo da je to bio vrlo težak period. Mi smo porodica i uvek ćemo biti porodica“, rekla je glumica.\n„Mnogi ljudi su se našli u toj situaciji. Cela moja porodica je prošla kroz to. Fokusirana sam na moju decu, na našu decu. Mi jesmo i uvek ćemo biti porodica i to je jedini način da to podnesem. Pokušavam da pronađem način da nas sve ovo učini jačim i bližim“.\nDžoli je trenutno u Sijem Reapu gde se premijerno prikazuje njen film „First They Killed My Father“, o životu u Kambodži pod vladavinom Pola Pota i to iz ugla jednog deteta.\nDruštvo joj prave deca Medoks (15), Paks (13), Zahara (12), Šajlo (10) i osmogodišnji blizanci Noks i Vivijen.\nMedoks je 2002. usvojen iz sirotišta u Kambodži gde je Džoli snimala „Tomb Raider“ film, a glumica kaže da joj je mnogo pomogao da snimi novi film. Zahara je usvojena u Etiopiji, a Paks u Vijetnamu. Ima i troje biološke dece s Pitom – Šajlo, koja je rođena u Namibiji i Vivijen i Noksa koji su rođeni u Francuskoj.\nDžoli je ambasador UNICEF-a i putuje po svetu obilazeći izbeglice i neke od najsiromašnijh krajeva planete. Decu često vodi sa sobom.\nUpitana gde vidi sebe za pet godina, odgovorila je: „Volela bih da putujem širom sveta i posećujem moju decu. Nadam se da će biti srećni i da će se baviti zanimljivim stvarima. Zamišljam da će biti u raznim delovima sveta i da ću im pružati podršku. Sve što radim, radim da svojoj deci predstavim svet i šta su sve mogu da urade. Ne kroz prizmu Holivuda ili takav neki način života, nego da ih odvedem u svet u kom će imati zdrav razum i postati zaokružene ličnosti“.\nDžoli je podnela zahtev za razvod braka od Breda Pita 20. septembra i tražila i da dobije isključivo starateljstvo nad njihovo šestoro dece, s pravom posete za Pita.\nPit i Džolijeva su postigli privremeni sporazum o starateljstvu prema kojem Pit može da posećuje decu dok traje istraga socijalne službe zbog svađe na privatnom letu sredinom septembra kada je glumac putovao sa svojom porodicom.\nU sudskom dokumentu koji je podneo Pit nema novih detalja o njihovom razvodu. Pit je naveo nepremostive razlike i 15. septembar kao datum razlaza, dan posle njegove navodne svađe s 15-godišnjim sinom Medoksom.\nAndželina Džoli i Bred Pit venčali su se 2014, a zajedno su od 2004.\nTema posta: Re: O filmu i glumcima iza kulisa | Poslato: 21 Feb 2017, 13:05\nRoman Polanski se vraća u SAD? Devojka koju je silovao kada je imala 13 godina, rešila da mu oprosti\n- Polanski se izvinio. Opraštam mu. Znam da mu je žao i da nije imao nameru da me povredi. Priznao je da je to učinio, a ja ne želim da nosim bes u sebi - rekla je Samanta Gejmer\nhttp://cdn.tf.rs/2016/12/06/Tan2016-12- ... 85x274.jpg[/img]\nSamanta Gejmer odlučila je da oprosti silovanje reditelju Romanu Polanskom i podrži njegov zahtev da se vrati u SAD.\nTMZ je ove nedelje objavio da Polanski želi da okonča slučaj silovanja i vrati se u zemlju. Polanski je Samantu Gejmer napao davne 1977. godine, prenosi “Klix.ba”.\nRediteljev advokat Harland Braun tražio je od suda da otpečati svedočenje Rodžera Gansona, koji je radio kao tužilac na slučaju. Gejmer je rekla da u potpunosti podržava ovaj potez.\n– Treba da otpečate svedočenje. Jedini razlog zbog kojeg je zapečaćeno jeste da se prikriju loši postupci u kancelariji tužioca i na sudu. Ganson je svedočio da su se dešavale neprimerene stvari i da su one delo sudije i nekih dogovora van sudnice – rekla je Gejmer.\nSada 83-godišnji reditelj priznao je silovanje koje se desilo kada je Gejmer imala 13 godina. Pobegao je iz Amerike, i dok čeka da bude osuđen, živi u egzilu u Parizu.\n– Polanski se izvinio. Opraštam mu. Znam da mu je žao i da nije imao nameru da me povredi. Priznao je da je to učinio, a ja ne želim da nosim bes u sebi – rekla je Gejmer.\nTema posta: Re: O filmu i glumcima iza kulisa | Poslato: 24 Feb 2017, 14:49\nHolivudska glumica otkrila: Sajentolozi veruju da će Tom Kruz spasiti svet\nHolivudska glumica Lija Remini, koja se proslavila ulogom u seriji "Kralj Kvinsa", godinama je bila članica sajentološke crkve. Sada, nakon što se, kako sama kaže "iščupala iz sekte", koristi svaku priliku da javno demaskira učenje ove religijske grupe.\nJedno od bizarnih učenja sajentologa je to da glumca Toma Kruza smatraju odabranim da spasi čovečanstvo od zla, otkrila je glumica.\n- Toliko sam dugo živela u izolaciji da sam tek kroz nekoliko godina shvatila da mi je mozag bio ispran. Dok sam bila u sekti, svakodnevno bi me terali da po dva sata učim religijske spise. A inače, svi tako moraju da se ponašaju. Osim Kruza, on je odabran. On svojim bićem "čisti i spasava planetu" od zla. Tako su nas tamo učili - rekla je glumica.\n- Jedini bi on mogao da uništi sajentlogiju, ali upravo se svi zato toliko i trude oko njega, pretvaraju ga u božanstvo kako ih ne bi izdao - zaključila je ona.


A Za Direktoricu Pošte - Narandžasti Traktor\nNaslovna Društvo A za direktoricu pošte – narandžasti traktor\nA za direktoricu pošte – narandžasti traktor\nStorija o novom značenju skraćenice SNS u Sremskoj Mitrovici se nastavlja. SNS – Samo Nedićima subvencije\nKako je već izvestio Sremskomitrovački portal, direktorica mitrovačke Pošte Branislava Nedić se u poznatoj transakciji oko prodaje lokacije hitne pomoći, upisala kao vlasnica stanova i garaža vrednih nekoliko stotina hiljada evra. Postala je takođe vlasnica i drugih brojnih nekretnina na teritoriji Grada.\nPored uspešne borbe za nekretnine u centru Grada, pa i onih uz pomoć subvencija na selu, ovog puta se direktorica mitrovačke Pošte, bacila na poljoprivredu. Plan je obelodanio Sremskomitrovački portal još 10. januara ove godine u tekstu “Kako su se kalile nekretnine“, na sledeći način: “Novica Nedić je izdao svojoj ženi imovinu gde stanuju, na 30 godina – razlog je što ona kao ženska osoba do 40 godina starosti i kao nosilac poljoprivrednog gazdinstva ima pravo na poljoprivredne podsticaje i bespovratna sredstva, što se evidentno i koristi.“\nVidoviti portal kao da je predvideo da će direktorica Pošte, pored važne javne funkcije, u slobodno vreme da se bavi poljoprivredom. Ili je možda najavio šta bi mogao da joj bude budući posao.\nZa sada, gospođa Nedić pokazuje da ima snage da se paralelno bori na više frontova: državni direktorski posao u pošti, prikupljanje nekretnina, turizam, a tu je i poljoprivreda.\nJer, uz pomoć subvencije Ministarstva poljoprivrede za mehanizaciju, pre nekoliko nedelja došla je do novog traktora: Kubota M5101, proizveden 2021.\nRegistrovan je 18.04.2022.\nZa svaku pohvalu je briga Ministarstva poljoprivrede da subvencije stignu u Sremsku Mitrovicu na vreme, za razliku od Šumadije, Pomoravlja i drugih regiona gde se poljoprivrednici bune zbog kašnjenja. Nije u pitanju samo direktorica pošte. Saznajemo i da izvesna gospođa Gospa očekuje subvenciju, i novi moderni traktor. Tako će čuveni tandem Novica i Raca preko supruga i subvencija da pored lovstva, unapredi i poljoprivrednu mehanizaciju.\nPrethodni tekstSAD uvele vize za oko 2.600 ruskih i beloruskih zvaničnika\nSledeći tekstNajavljena isključenja struje u Čalmi, Ležimiru, Šidu i Bačincima


Maya Vorderstrasse je kao i druge trudnice uživala u tome da tokom trudnoće nove, i za nju sasvim neverovatne stvari, podeli sa prijateljima na društvenim mrežama. Istina je, kako kaže, da je na vrijeme shvatila koliko se čudno ponaša usled dejstva svih tih hormona, ali je ostala prisebna, imala dosta smisla za humor, pa je tako svoja najneverovatnija zapažanja vezana za trudnoću pretvorila u zabavnu seriju fotografija.\nAko ste trudni ili se pitate kako će to izgledati ono što vam od sveg srca preporučujemo jeste da u našoj galeriji pogledate seriju fotografija koju je Maya Vorderstrasse napravila. Sigurni smo da će vas i rastužiti i nasmejati i to gotovo istovremeno! Od nevjerovatnih promjena raspoloženja preko čuvenog trudničkog apetita, svaka fotografija koju je Maya postovala na Instagram pokazuje kako se osećala u kojoj nedjelji trudnoće.\nNa crnoj tabli iza nje, pročitajte šta je ono što možete da očekujete i što vam vaš ljekar sigurno neće reći, a bilo bi zgodno da znate, i da ne mislite da nešto nije u redu sa vama i vašom bebicom. Pratite vašu najbolju prijateljicu na putu ka njenom porođaju, jer svaka njena fotografija će vam dobro doći, baš kao da je od zlata!\nKoje su turističke atrakcije najpopularnije (od zemlje do zemlje)? fotografije · instagram · majčinstvo · trudnoća


Nove restriktivne mere za grad Valjevo - MARSH online\nPočetna Vesti Društvo Nove restriktivne mere za grad Valjevo\n8.Obavezuju se otvoreni bazeni, „SPA“ i „Wellness“ centri da obezbede i sprovode sve mere zaštite po uputstvu i instrukciji Кriznog štaba i Instituta za javno zdravlje Srbije.\n14.Obavezno je sprovođenje mera Кriznog štaba RS.\nPrethodna objava Forum Kreativna Evropa 2020 u Valjevu\nSledeća objava “Pred poslednju žetvu”, nova zbirka pesama Momčila S. Trifunovića


Sada iznosi 45 miliona eura: Dug prema Slovencima raste, RS ga ne plaća – Glas Krajine | Informativni portal\nYou are at:Home»BiH»Sada iznosi 45 miliona eura: Dug prema Slovencima raste, RS ga ne plaća\nBiH 27. Maja 2022.\nRepublika Srpska (RS) nije izvršila presudu prema kojoj mora da plati 45 miliona eura slovenačkoj firmi “Viaduct”. Ovo preduzeće je tužilo Bosnu i Hercegovinu (BiH), nakon što je raskinuta koncesija za izgradnju hidroelektrana na rijeci Vrbas.\nPrevious ArticleObjavljena dugoročna prognoza: U BiH stiže velika promjena vremena\nNext Article Masovni odlazak vozača iz BiH: Uskoro će doći i do smanjenja broja autobuskih linija?


Demit Fasada | Moler Bato Novi Sad\nDemit fasada – uputstva i saveti majstora\nDa li znate da se najviše toplotne energije gubi preko spoljašnjih zidova – čak 30%?! Demit fasada je danas najpopularnija termoizolaciona fasada pa ako mislite da je izvedete na vašoj kući, pogledajte vodič koji smo spremili za vas.\nDemit fasada je popularna iz više razloga: smanjuje troškove gradnje jer se radi na tanji spoljašnji zid (21 ili 25 cm), postavlja se veoma brzo i relativno je jeftina jer fasadu prethodno nije potrebno malterisati . Ako se izvede kvalitetno, vek trajanja je oko 30 godina.\nStipopor za demit fasadu\nPoznat proizvođač stiropora je Austrotherm koji nude dve debljine ploča: od 5 i od 8 cm. Orijentaciona cena metra kvadratnog stiropora od 5 cm je oko dok je za 8 cm potrebno izdvojiti oko . Danas u Srbiji je uobičajeno da se za fasadu koristi „fasadna petica“ t.j. stiropor debljine 5 cm. Međutim, posmatrajući evropske kriterijume u zemljama koje se nalaze u istim klimatskim zonama kao što su Nemačka, Francuska i Slovenija, samo stiropor debljine 8 cm ispunjava kriterijume koeficijenta prolaza toplote.\nSAVET MAJSTORA: „Sa ekonomske strane, u startu cena materijala stiropora od 5 i 8 cm je mala u korist petice ali bolja izolacija će veoma brzo otplatiti tu razliku. Ne preporučujem upotrebu stirodura umesto stiropora na fasadi.“ Nakon što se ploče postave na fasadu one se dodatno fiksiraju jedna uz drugu specijalnim plastičnim tiplama (oko šest tipli po m2). Cela površina fasade se pažljivo ravna i niveliše.\nSAVET MAJSTORA: „Preporučujem da se koristi falcovani stiropor (ploče sa zasecima na ivicama) jer kod stiropora sa ravnim ivicama javlja se spoj od oko 2 mm i postoji veći rizik od nastanka pukotina na spojevima.“\nZavršni sloj za demit fasadu\nPovršina se gletuje podlogom za završni sloj. Orijentaciona cena ove podloge iznosi oko . Na kraju se radi završni sloj koji mogu biti u različitim bojama i teksturama. Završni malter mora imati UV stabilizator koji će garantovati postojanost nijanse dugi niz godina.\nSAVET MAJSTORA: “Preporučujem upotrebu bavalita kao završnog sloja jer ovaj material popunjava eventualne neravnine. Ukoliko se podloga gletuje pa boji i minimalne neravnine ili pukotine će biti naglašene. Takođe, usled sleganja objekta tokom vremena spojevi stiropora će se početi videti.” Na domaćem tržištu postoje veliki broj zastupnika materijala za demit fasadu. Neki od njih su Bekament, Austrotherm… Ono šta je najbitinje jeste da materijal poseduje atest i pisanu garanciju . Samo tako ćete biti sigurni da ste odabrali dobar materijal.\nPosebna pažnja se poklanja obradi lukova, rubova i drugih površina, koje zahtevaju dodatnu obradu. Na ovim mestima pored mrežica i tipli za obradu rubova, lukova i drugih zahtevnih površina se koriste namenski profili.\nIzvođenje demit fasade u slici i reči:\n1. Pre postavljanja prve ploče stiropora, pri dnu postaviti nivelisati ugaonu lajsnu koja će držati pravac postavljanja 2. Savetujemo da se lepak se na ploču nanosi duž ivica sa osloncima i po sredini ploče 3. Ploče stiropora se na zid postavljaju lepljenjem, a zatim se učvršćuju prema šemi tiplovima 4. Na postavljene ploče stiropora, pre postavljanje mrežice, se nanosi prvi sloj lepka 5. Mreža za armiranje se postavlja u prvi sloj lepka 6. Preko mrežice se nanosi drugi sloj lepka.\n7. Nakon nanošenja i sušenja lepka, nanosi ze završni sloj u granulaciji i boji fasade po izboru investitora.\n8. Fasada se može gletovati i onda na kraju ofarbati željenom bojom.\nLepa i kvalitetna Demit fasada kuće ima nekoliko važnih funkcija. Prva je da pruži privlačan estetski utisak, dok je druga uloga fasade termoizolaciona.\nPopularnost demit fasade se može objasniti na viši načina: radi se na tanji spoljašnji zid (21 ili 25 centimetara), zbog čega se smanjuju troškovi gradnje; osim toga, demit fasada se postavlja veoma brzo, i može se reći da je relativno jeftina, jer samu fasadu prethodno nije neophodno izmalterisati.\nPrimera radi, ako se demit fasada uradi kvalitetno, procenjuje se da može trajati čak trideset godina.\nSamu osnovu ove vrste fasade čini stiropor, koji može biti debljine pet ili osam centimetara. Stiropor se lepi na podlogu uz pomoć specijalnih lepkova. Majstor koji postavlja fasadu zna da je vrlo bitno kako se lepilo nanosi na stiropor ploče. To bi trebalo raditi po ivicama ploča, jer se na taj način dobija efekat izolovane vazdušne komore.\nAko biste sami radili demit fasadu, u želji da uštedite, tada bi moglo da se dogodi da lepak ne nanesete dobro zbog čega bi došlo do problema sa kondenzom, izolacija bi bila lošija, a sama fasada bi trajala znatno kraće.\nZbog toga će vam majstor preporučiti lepak sa elastičnim svojstvima, što je svojevrsna vrsta garancije da se na vašoj fasadi neće kasnije pojaviti neželjene pukotine.\nUkoliko razmišljate da li da uzmete stiropor debljine pet ili osam centimetara, naš savet je da to bude osmica, koja je u startu nešto skuplja, ali se taj novac kasnije višestruko isplati i vrati kroz kvalitetnu izolaciju. Majstor će takođe posavetovati da uzmete stiropor umesto stirodura.\nKada se ploče od stiropora postave na fasadu, one se moraju dodatno fiksirati jedna uz drugu i to sa specijalnim plastičnim tiplama. Važno je da cela površina fasade bude sasvim ravna i zbog toga se pažljivo niveliše.\nNakon toga sledi postavljanje zaštitne mrežice. Preporučuje se da u startu kupite barem deset posto više mrežice, jer se one pri postavljanju donekle preklapaju, pa je potrebno više materijala.\nPovršina koja se dobila, gletuje se podlogom na koju će biti nanet završni sloj. Naravno, od završnog sloja zavisi konačan izgled fasade, tako da on može biti u različitim bojama i teksturama. Završni malter bi trebalo da ima UV stabilizator, što praktično znači da ćete imati postojanu nijansu boje kroz veoma dug vremenski period.\nDEMIT FASADA - izrada demit fasade, cena\nDemit fasada - ove firme rade demit fasadu, saznajte sve o demit fasadama, kao i cene i akcije za oblaganje kuce demit fasadom.\nDEMIT FASADA – Ugradnja demit fasade u 8 koraka\nPravilna ugradnja demit fasade direktno utiče na to da vam se računi za grejanje smanje čak i do 50-75%. Ipak, kako biste izbegli nevolje oko pucanja fasade, prodora vlage ili u najgorem slučaju kompletnog odlepljivanja fasade sa zida zbog neadekvatne ugradnje, pogledajte niz pravila koja će vam obezbediti valjano obavljen posao, ili kako bismo mi prosto rekli AliQuantum.\nPrvi korak u izgradnji demit fasade jeste ugradnja metalne ugaone nivelacione lajsne po krajnjem donjem obodu fasade. Izuzetno je bitno da se lajsna postavi savršeno ravno jer će ona dirigovati postavku termoizolacije i kasnije fasade. Nakon ugradnje lajsne je preporučivu izvršiti razmeravanje i obeležavanje fasade putem kanapa putem čega se daje okvir za izvođenje savršeno ravne fasade.\n– postavka lepka duž kompletnog oboda ploča termoizolacije kao i minimum šest grudvi odnosno „pogača“ lepka, pravilno raspoređenih unutar oboda ploča termoizolacije. Izostavljanje nanošenja lepka po obodu ploča izolacije je najčešća stvar koju majstori izostavljaju i koja u najvećem broju slučajeva uzrokuje pucanje i odlepljivanje fasade. Stoga je izuzetno bitno potrošiti neznatno više vremena i ispoštovati proceduru do kraja.\n3) Postavka ploča termoizolacije – ploče stiropora se na zid postavljaju lepljenjem pri čemu se vodi naročita pažnja da se ploče lepe na istom nivou odnosno da jedna ne izlazi iz ravni zida u odnosu na drugu. Spojevi ploča se u različitim redovima NE SMEJU poklapati već se izvodi smicanje spojnica u različitim redovima. Nakon lepljenja ploča termoizolacije se vrši njihovo dodatno pričvršćivanje za zid putem plastičnih tiplova. U slučaju postavke termoizolacije za Y-tong blokove, neophodno je koristiti specijalne tiplove jer će u protivnom doći do krunjenja tj. nastanka naprsnuća u strukturi blokova. Neophodno je koristiti minimum šest (6) tiplova na svakih kvadratni metar (1m2) termoizolacije. Nakon postavke svih ploča termoizolacije se vrši brušenje ploča i spojnica kako bi se dobila homogena i ravna površina.\n4) Postavljanje prvog sloja lepka preko ranije obrušenih i sređenih ploča termoizolacije. Preko postavljenog prvog sloja lepka je poželjno na uglovima zidova kao i na uglovima prozora postaviti specijalne ugaone PVC profile. Ovi profili omogućavaju kvalitetniju obradu ivica i istovremeno obezbeđuju dužu trajnost ćoškova uz sprečavanje krunjenja što često narušava estetiku fasade.\nza armiranje preko prvog sloja lepka. Mrežica za armiranje se postavlja na taj način da se gletalicom u potpunosti uranja u prvi sloj lepka. Ovo je dodatna stvar koju radnici često zanemaruju a koja uz neadekvatno lepljenje ploča termoizolacije redovno uzrokuje nastanak prslina i pukotina na površini fasade. Dakle neophodno je mrežicu u potpunosti uroniti u prvi sloj lepka. Inače, trake mrežice se spajaju na preklop i to minimum 15cm. Stoga je u startu neophodno pribaviti veću površinu mrežice nego što je to površina fasade (nabaviti 10-15% veću površinu).\n6) Postavljanje drugog sloja lepka preko adekvatno ugrađene mrežice.\n7) Nanošenje završnog sloja fasade preko drugog sloja lepka. Pre nanošenja završnog sloja je neophodno sačekati da se drugi sloj lepka adekvatno osuši u vremenu trajanja po uputstvu proizvođača.\n8) Gletovanje i farbanje završnog sloja fasade u boji po želji investitora.\nPogledajte kako to izgleda u praksi:\nPregradni zid Podna konstrukcija Ventilisana fasada Ravni krov Plafoni garaža i podruma Zeleni krovovi Ozelenjavanje / Pejzažna arhitektura Tehnička & OEM izolacija Kontaktna fasada sa kamenom vunom se može izvesti na novom ili na postojećem objektu. Kod novih objekata, situacija je prilično jednostavna i sa radovima se može početi odmah.\nKod renoviranja, tj. postojećih objekata, pre početka radova je neophodno izvršiti proveru stanja postojeće fasade, metodama koje su majstorima uglavnom dobro poznate.\nEvo osnovnih koraka za ugradnju sistema kontaktne fasade sa kamenom vunom:\n1. Kontrola podloge\nPregled okom, kuckanjem, metoda grebanja i paranja, proba kvašenja, ispitivanje ravnosti podloge ravnjačom…\nNeravnine na površini fasade ispraviti malterisanjem, a ne dodavanjem veće količine lepka prilikom lepljenja ploča kamene vune\n2. Postavljanje početnog profila\nPostavljaju se aluminijumski profili u širini jednakoj debljini kamene mineralne vune. Za postojeće objekte, to je min 8cm, a za nove – min10cm. Princip je – što deblja izolacija, to veća ušteda\nProverava se horizontalna nivelacija profila, kako bi se napravili dobru osnovu za dalje postavljanje ploča; ukoliko je podloga neravna, postavljaju se distanceri gde je potrebno\n3. Lepljenje ploča\nKoristiti lepkove namenjene za kamenu vunu, svaki renomirani proizvođač ih ima u ponudi\nU zavistnosti od preporuke proizvođača lepka, vrši se impregnacija ploče obodno, ili po celoj površini (nanošenje tankog sloja lepka)\nIzmeđu ploče i podloge ne sme da cirkuliše vazduh, zato je neophodno da se sloj lepka nanese po obodu cele ploče (tzv. ivična traka širine oko 5cm), kao i po sredini, u vidu tzv. pogača, na 2-3 mesta, svaka prečnika oko 15cm. Ukupna pokrivenost lepkom bi trebalo da bude oko 40%. Samo ovakvo lepljenje osigurava postojanost fasade. Izostanak obodnog lepljenja je najčešći razlog otpadanja fasada pri snažnim udarima vetra Ploče kamene vune\nDrugi red se postavlja smaknuto za 1/2 ploče\nObratiti pažnju na lepljenje ploča na uglovima, tj. da spojevi ploča ne budu na uglovima objekta (treba napraviti tzv. češalj), kao i oko otvora (najbolje je ukrojiti ploču oko otvora, a izbegavati spoj 2 ploče na tim mestima. Tako sprečavamo pukotine u uglovima koje se često mogu videti na nestručno izvedenim fasadama)\nKod otvora oko prozora zalepiti tzv. špaletne elemente u debljini od min 2 cm\n4. Tiplovanje ploča\nZbog svoje težine, kamena vuna se mora dodatno pričvrstiti tiplovima namenjenim za kamenu vunu (sa čeličnim klinom)\nPreporučuje se min. 6 tiplova po m2, tj. 3 po ploči, a u ivičnim zonama min. 8kom/m2 zbog jačeg strujanja vetra.\n5. Ugaono armiranje\nObavezna je upotreba ugaonih profila sa integrisanom mrežicom na svim uglovima i otvorima, koji dodatno štite izolaciju na ovim osetljivim mestima\nMrežica se utiskuje 2 mm u prethodno naneti lepak, i to tako da odstane u spoljnoj trećini debljine lepka\nOko otvora na fasadi se dijagonalno postavljaju komadi staklene mrežice kako bi se sprečilo nastajanje pukotina\nOkapni profili se preporučuju na prozorima, zbog odvođenja kišnice\n6. Nanošenje lepka i staklene mrežice\nNanošenje sloja lepka na ploče kamene mineralne vune se radi gletericom, odozdo nagore\nU gornji sloj sveže nanetog lepka (spoljnu trećinu) utiskuje se armaturna mrežica (mrežica od staklenih vlakana), sa preklopima od min 10cm\nKada se prethodno naneti lepak osušio, pristupa se nanošenju završnog sloja lepka za gletovanje\nNa ovaj način dobijamo ravnu podlogu za završni sloj fasade\nUkupna debljina lepka za staklenu mrežicu i lepka za gletovanje treba da bude min. 5mm\nPregradni zid Podna konstrukcija Ventilisana fasada Ravni krov Plafoni garaža i podruma Zeleni krovovi Ozelenjavanje / Pejzažna arhitektura Tehnička & OEM izolacija Pitanje: Poštovani, planiran da uradim demit fasadu na stambenom objektu. Radi se o porodičnoj kući, zidanoj giter blokovima, koja sa spoljašnje strane nije izmalterisana.\nMislio sam da koristim stiropor ali neki kažu da je kamena vuna bolja. Šta mi vi preporučujete? Šta bolje izoluje i kolika je razlika u ceni? Sa kojim materijalom se brže gradi? Nadam se iskrenom odgovoru od vas. Hvala puno.\nOdluka da se na objektu uradi kontaktna fasada (u svakodnevnom govoru prepoznat je termin 'Demit fasada') je svakako ozbiljan korak, pre svega u finansijskom pogledu, jer zahteva ulaganja koja su značajna stavka za kućni budžet. Zato treba dobro razmisliti i na sveobuhvatan način pristupiti izboru i odluci o vrsti i kvalitetu materijala koje ćete ugraditi. Predlažemo da uzmete u obzir sledeće činjenice:\nKontaktnu fasadu radite samo jednom u životnom veku objekta – treba izabrati komponente koje će to omogućiti - dakle, trajno rešenje;\nRazmislite o svim aspektima i problemima na objektu koje bi kontaktna fasada trebalo da vam reši – pored termičke izolacije zimi, razmišljajte i o termičkoj zaštiti leti, zvučnoj izolaciji od buke spolja i požarnoj otpornosti fasade;\nUnutrašnji komfor u prostorijama nakon ugradnje fasade – neophodno je da zidovi posle ugradnje izolacionog materijala „dišu“, tj, da se omogući difuzija - prolazak vodene pare iz unutrašnjosti kroz spoljne zidove.\nUkoliko ste sve navedeno uzeli u obzir, tu se krije i odgovor na Vaše pitanje – da li je bolje da za izolacioni materijal izaberete stiropor (EPS) ili kamenu mineralnu vunu.\nUkoliko se opredelite za kamenu mineralnu vunu, dobićete odgovarajuću toplotnu zaštitu koja je na nivou EPS izolacije (naravno za iste izabrane debljine izolacije) ali ćete dobiti i odličnu zvučnu izolaciju zidova kao i negorivu fasadu. Napominjemo da obratite pažnju da sve komponente fasadnog sistema budu prilagođene izolacionom materijalu kao što je kamena vuna. Proizvođači lepkova i završnih slojeva na fasadi u svojoj ponudi imaju sertifikovane sisteme kontaktne fasade (tzv. ETICS sisteme) sa kamenom vunom - ti sistemi su u klasi A2, što ih svrstava u negorive sisteme. ETICS sistemi sa EPS-om ne mogu dobiti ovu klasu i oni uvek spadaju u gorive sisteme.\nTakođe, bitna razlika u karakteristikama je paropropusnost materijala; ovu karakteristiku definiše koeficijent µ (što je manja vrednost µ, to para lakše prolazi kroz materijal). Kako biste lakše razumeli, dajemo Vam primer vazduha, gde je vrednost µ=1. Za kamenu vunu je: µ=1,2 a za EPS µ=30-40. Iz ovog poređenja je jasno da se difuzija vodene pare kroz zidove sa kamenom vunom obavlja bez problema, pa su i kvalitet unutrašnjeg vazduha i mikroklima svakako bolji u odnosu na sisteme koji u svom sastavu imaju izuzetno neparopropusne materijale.\nVaš deo pitanja vezan za ugradnju ima jednostavan odgovor – ako se ugrađuje po pravilnima, oba sistema su ravnopravna u smislu težine ugradnje, bolje reći - lakoće ugradnje. Kontaktni sistemi imaju jednaka pravila ugradnje, bez obzira na izolacioni materijal (EPS ili kamena vuna). Ključna razlika je da se ploče od kamene vune obavezno tipluju, za razliku od ploča od EPS koje ne moraju uvek (zavisi od visine objekta, izloženosti vetru i nekih drugih stavki).\nOstaje još cena – činjenica je da su kontaktne fasade sa kamenom vunom skuplje od onih sa EPS-om ali i tu konačna ocena zavisi od više faktora. Ako biste izabrali kvalitativno slične ostale komponente sistema, sam izolacioni materijal je duplo skuplji (kamena vuna vs EPS iste debljine).\nNa Vama je da procenite da li su svi dodatni benefiti kamene vune koje smo naveli - dovoljan argument da se odlučite i uložite svoja sredstva u ovaj tip izolacije.\nKvalitetna demit fasada smanjuje vaše račune za struju\nDemit fasada je popularna iz više razloga: smanjuje troškove gradnje, jer se radi na tanjem spoljašnjem zidu (21 ili 25 cm), postavlja se veoma brzo i ekonomičnija je, jer fasadu prethodno nije potrebno malterisati. Ukoliko se izvede kvalitetno, vijek trajanja ...\nDemit Fasada je jedan od nаjvаžnijih elemenаtа svаkog domа, jer štiti od kiše, vetrа, hlаdnoće, toplote i drugih uticаje okoline. Takođe izgled fasade dаje željeni estetski izgled objektu. Gubici kroz fаsаdne površine prosečne porodične kuće iznose i do 30% od ukupne toplotne energije, dok je taj procenat znatno veći u stambenim i poslovnim zgradama. Direktno, jednostruko ulaganje u postavljanje izolacije i fasade na vaš objekat veoma se brzo isplaćuje kroz uštedu na energentima već kroz nekoliko godina.